Rahadiazli Rahalim ‘Goalkeeper’ Ke-6 Paling Tinggi Beraksi di Asia Tenggara

Penjaga gawang utama Terengganu FC, Rahadiazli Rahalim menjadi penjaga gol keenam tertinggi yang beraksi dalam kancah liga utama di negara-negara asia tenggara pada musim ini.

Ini selepas kami melakukan carian dan menyenaraikan 10 penjaga gol tertinggi yang beraksi di setiap liga utama di rantau ini merangkumi Malaysia, Singapura, Thailand, Vietnam, Indonesia dan beberapa negara lagi.

Selain daripada Rahadiazli yang bakal menjengah usia 20 tahun pada bulan mei kelak, seorang lagi penjaga gol yang beraksi dalam saingan Liga Super Malaysia turut tersenarai dan paling mengejutkan, beliau merupakan penjaga gol paling tinggi yang beraksi di asia tenggara.

Untuk makluman, ketinggian merupakan salah satu aspek yang amat bernilai buat pemain yang beraksi sebagai penjaga gol dalam sesebuah pasukan bola sepak.

Sebagai contoh, penjaga gol yang tinggi dapat mendepakan tangannya dengan lebih panjang untuk melakukan ‘saves’ atau menangkap bola serta menafikan bola-bola tinggi yang berbahaya menuju ke gawangnya.

Tanpa berlengah masa lagi, berikut adalah senarai 10 penjaga gol tertinggi yang beraksi di liga-liga utama di rantau asia tenggara (ASEAN) khas untuk tatapan pembaca laman sesawang Sukanz:

Tarikh Lahir: 14 November 2000

Penjaga gol muda ini adalah produk National Football Academy milik Persatuan Bolasepak Singapura (FAS). Dilahirkan di negara seberang tambak namun memiliki campuran darah Singapura dan Jepun. Tahun ini Kimura dipinjamkan oleh Lions City Sailors kepada Balestiar Khalsa untuk mengharungi saingan Singapore Premier League 2021.

Tarikh Lahir: 11 Mac 1999

Takahiro Koga merupakan pemain muda kelahiran negara matahari terbit yang beraksi bersama pasukan satelit, Albirex Niigata yang dalam saingan Singapore Premier League. Setakat 3 perlawanan awal yang diharunginya, Koga telah merekodkan dua clean sheet.

Tarikh Lahir: 9 April 1991

Falkesgaard merupakan pemain kacukan Filipina-Denmark yang beraksi dalam saingan Thai League 1. Dilahirkan di Kastrup, Denmark namun memilih untuk beraksi bersama skuad kebangsaan The Azkals. Memulakan karier bola sepaknya di Denmark tetapi pada tahun 2017 beliau beralih angin mencari cabaran di rantau asia tenggara dengan menyertai True Bangkok United dan kekal sehingga ke hari ini.

Tarikh Lahir: 15 Julai 1999

Penjaga gol muda ini disebut-sebut sebagai ‘Rising Star’ untuk pasukan Muangthong United. Pada saat ini, penjaga gol kelahiran Bangkok ini merupakan penjaga No.2 pasukan di belakang Somporn Yos.

Tarikh Lahir: 29 Mei 2001

Mula melakukan debut bersama skuad senior Terengganu FC pada perlawanan pertama Liga Super 2020 ketika menentang Perak. Walaupun bolos 3 gol pada penampilan tersebut dan menyebabkan pasukannya tewas 3-1 tetapi aksinya telah menarik perhatian peminat. Sejak daripada itu, ketua jurulatihnya tetap memberikan kepercayaan kepadanya untuk terus bermula dalam kesebelasan utama dan akhirnya, pada tahun ini, hasil konsistensi permainannya, Rahadiazli dipanggil ketua jurulatih skuad kebangsaan, Tan Cheng Hoe untuk menyertai latihan pusat Harimau Malaya.

Tarikh Lahir: 1 Januari 1998

Kelab: Than Quang Ninh FC

Penjaga gol tinggi lampai kelahiran Vietnam ini juga menjadi bualan peminat bola sepak disana dek kerana fizikalnya setara pemain eropah. Ketika ini beraksi bersama skuad Thanh Quang Ninh yang menduduki tangga ke-2 V.League 1 sebagai penjaga gol simpanan.

Tarikh Lahir: 19 Jun 1991

Kelab: Hoang Anh Gia Lai FC

Penjaga gol keempat tertinggi yang beraksi di pentas asia tenggara ini merupakan penjaga gol utama pasukan dalam saingan musim lalu. Namun tahun ini tempatnya dicabar oleh penjaga gol yang seusia dengannya, Huynh Tuan Linh.

Tarikh Lahir: 8 Jun 1995

Pemain yang memiliki ketinggian 1.95 meter ini merupakan rakan sepasukan pemain kacukan Malaysia-Sweden iaitu Junior Eldstal di Chonburi FC. Penjaga gol ini memulakan karier profesionalnya dalam bola sepak pada tahun 2014 dan selang lima tahun kemudian, pasukan yang terkenal dengan julukan The Shark ini mengikat khidmatnya. Ketika ini dia masih berstatus penjaga gol simpanan.

Tarikh Lahir: 18 Januari 1989

Samuel merupakan penjaga gol kelahiran Nonthaburi, Thailand namun mempunyai darah kacukan Amerika Syarikat. Menariknya, penjaga gol utama pasuka yang digelar The Swat Cat ini pernah menjadi rakan sepasukan kepada penyerang kebangsaan Harimau Malaya, Shahrel Fikri ketika dia bermain sebagai pemain pinjaman di Thai League 1 pada tahun 2018 lalu.

Tarikh Lahir: 12 Februari 1992

Jarang-jarang sekali kita menyaksikan pasukan Liga Super mengambil pemain import di posisi penjaga gol namun musim ini UiTM FC yang dibimbing oleh Frank Bernhardt membuat keputusan untuk mengikat penjaga gol kelahiran Croatia, Dominik Picak. Memiliki ketinggian 1.95 meter dan telah membuat penampilan sebanyak 3 kali pada musim ini. Selain daripada skuad Lions Troop, pasukan KL City antara pasukan lain dalam saingan Liga Super yang mendapatkan penjaga gol import berketinggian 1.88 meter iaitu Kevin Ray Mendoza, pemain Filipina yang mempunyai darah kacukan Denmark.

Sebagai perbandingan, penjaga gol utama Thailand, Kawin Thamsatchanan (31 tahun) yang beraksi di Liga Belgium mempunyai ketinggian 1.83 meter. Manakala penjaga gol kacukan Rusia-Vietnam, Dang Van Lam (27 tahun) yang kini bermain bersama Cerezo Osaka berketinggian 1.89 meter dan akhir sekali, penjaga gol utama Filipina yang beraksi bersama Birmingham City, Neil Etheridge (31 tahun) memiliki ketinggian 1.88 meter.

*Nota: Info mengenai ketinggian, tarikh lahir dan kerakyatan pemain-pemain adalah berdasarkan laman sesawang Transfermarkt.

Featured Image: Malaysian Football League


Bajet 2022: RM159 Juta Untuk Bina, Naik Taraf & Selenggara Kemudahan Sukan Seluruh Negara

Bajet 2022 yang dibentang oleh Menteri Kewangan, YB Senator Tengku Datuk Seri Utama Zafrul Aziz di Dewan Rakyat pada hari ini turut menyentuh berkenaan dana untuk kemudahan sukan di seluruh negara.

Di dalam pembentangan tersebut, beliau memaklumkan “bajet ini turut menyediakan RM159 juta bagi membina, menaik taraf dan menyelenggarakan kemudahan sukan di seluruh negara.

Baca: Stadium Baharu Kelantan Akan Mula Dibina Tahun Hadapan

Selain daripada itu, Tengku Zafrul turut menambah, “peruntukan ini antaranya untuk memulakan sebuah stadium di Bukit Merbau, Pasir Putih, Kelantan merangkumi pelbagai fasiliti sukan seperti gelanggang hoki, lapang sasar menembak dan pusat akuatik.”

Dijangka stadium yang akan dibina ini akan digunakan sebagai venue temasya Sukan Malaysia (SUKMA) apabila tiba giliran Negeri Kelantan menjadi tuan rumah kelak.


Sabah FC Ikat Jailton Paraiba – Penyerang Sayap Brazil Tinggi 1.66 Meter

Penyerang dan sayap kelahiran Brazil yang berusia 32 tahun, Jailton Paraiba menjadi pemain import terbaru yang diikat oleh pasukan berpangkalan di kepulauan Borneo, Sabah FC.

Penyertaan Jailton bersama skuad berjulukan Sang Badak itu diumumkan secara rasmi menerusi platform media sosialnya milik kelab, Sabtu lalu.

Welcome to Sabah FC Jailton Paraiba!

🦏 From Esperance, 🇧🇷 Jailton mainly plays as a winger & Forward.

💥 Jailton Spend most of his career playing in the Chinese Super League He also had a spell in 🇹🇷 with Genclerbirligi & in 🇯🇵with Tokyo Verdy!

⛰ Selamat datang Jailton! pic.twitter.com/uuQ6AhVCsn

— Sabah FC Official (@SabahFCofficial) January 28, 2023

Di peringkat awal kariernya, pemain kelahiran Esperanca ini beraksi dalam kancah bola sepak di negara kelahirannya. Namun bermula tahun 2012, Jailton meninggalkan negaranya dan berhijrah ke benua asia.

Jailton berpengalaman luas dalam kancah bola sepak China dengan menyertai empat buah kelab di sana dari tahun 2012 hingga 2017 serta 2022 hingga 2023.

Selain itu, pemain berketinggian 1.66 meter (m) ini turut pernah beraksi di Jepun dan Turki.

Untuk makluman semua, ini merupakan pemain import terbaru keempat yang diikat Sabah pada jendela perpindahan kali ini selepas Jacob Njoku, Telmo Castanheira dan Gabriel Peres.


Sukan Asia 2022 Hangzhou Ditunda Ke September 2023

Majlis Olimpik Asia (OCA) mengumumkan tarikh baharu penganjuran Sukan Asia Ke-19 yang akan berlangsung di Hangzhou, China.

Menerusi satu kenyataan media pada hari ini, temasya tersebut akan dianjurkan bermula 23 September hingga 8 Oktober 2023.

Untuk makluman semua, temasya ini sepatutnya dilangsung pada 10 hingga 25 September pada tahun ini.

Folks, pick up your planners… The new dates for the 19th Asian Games have finally been announced! 📢📢The highly-anticipated event will now be held in Hangzhou from 23rd September to 8th October in 2023.#AsianGames #AG2022 #Announcement #Hangzhou @19thAGofficial pic.twitter.com/MpbZFqK058

— Olympic Council of Asia (@AsianGamesOCA) July 19, 2022

Baca: Majlis Olimpik Asia Umum Tunda Sukan Asia Ekoran Situasi Covid-19 Di China

Bagaimanapun, OCA serta Majlis Olimpik China (COC) dan Jawatankuasa Penganjuran Sukan Asia Hangzhou (HAGOC) mengumumkan penundaan pada awal Mei lalu berikutan situasi semasa dan peningkatan kes Covid-19 di China pada ketika itu.

Tambah kenyataan itu lagi, pengumuman tarikh baharu ini disyorkan oleh pasukan petugas khas selepas mengadakan perbincangan dengan pelbagai pihak agar tidak mempunyai konflik dengan acara sukan antarabangsa lain sejak dua bulan lalu.


Beregu Scotland Jadi Lawan Pertama Buat Gandingan Yew Sin-Liu Ying

Gandingan beregu campuran baharu antara Ong Yew Sin dan Goh Liu Ying akan menerima tetangan pertama daripada beregu Scotland iaitu Adam Hall dan Julie Macpherson.

Adam-Julie yang menghuni ranking 51 dunia pada ketika ini bakal menentang Yew Sin-Liu Ying pada perlawanan Pusingan 32 di kejohanan Terbuka Jerman yang akan berlangsung dalam tempoh dua minggu lagi.

Lawan buat pasangan yang mengumumkan membentuk gandingan bersama pada penghujung Januari lalu diketahui selepas penganjur memuat naik dokumen kemaskini hasil undian pada 15 Februari.

Selepas daripada kejohanan di Jerman, Yew Sin-Liu Ying yang merupakan pemain bebas (independent) bakal berentap di Kejohanan Badminton Terbuka Seluruh England 2022 – Jelajah Dunia Super 1000 BWF.

Goh Liu Ying & Ong Yew Sin Bentuk Gandingan Campuran Baharuhttps://t.co/IfItZlhYOW

Nama mereka telah berada dalam tersenarai layak untuk beraksi dalam kejohanan tersebut namun siapakah yang akan menjadi lawan mereka akan diketahui dalam masa 1-2 hari lagi.

Untuk makluman semua, sejak sekian lama, Liu Ying bergandingan bersama Chan Peng Soon. Akan tetapi, kedua-dua pemain membuat keputusan untuk berpisah dan masing-masing membawa haluan baharu.

Peng Soon membuat keputusan untuk bernaung kembali bersama Persatuan Badminton Malaysia (BAM) dan membentuk gandingan baharu bersama pemain muda, Valeree Siow.

Manakala Liu Ying pula memilih pemain beregu lelaki No.11 dunia, Yew Sin sebagai gandingan baharunya untuk meneruskan karier badminton dalam kategori beregu campuran.


Tayangan Skrin Besar Liga Super Bermula Di Terengganu, Pulau Pinang, Negeri Sembilan & Kedah

Kementerian Belia dan Sukan (KBS) dengan kerjasama bersama Malaysian Football League (MFL) mengumumkan empat negeri atau lokasi pertama bagi program tayangan skrin besar saingan Liga Super 2023 sepanjang bulan Mac.

Empat negeri atau lokasi pertama yang dipilih untuk menjayakan program berkenaan adalah seperti berikut:

Perincian mengenai perlawanan, lokasi serta tarikh bagi program tayangan skrin terbabit telah diumumkan oleh Menteri Belia dan Sukan, YB Hannah Yeoh dalam satu sidang media bersama Presiden MFL, Dato’ Ab Ghani di Menara KBS, pada hari ini.

Seperti didedahkan oleh beberapa pihak sebelum ini, tayangan skrin besar ini dibuat di lokasi dimana pasukan tersebut bermain ‘away games’ atau di tempat lawan. Ini sekaligus memberi peluang kepada penyokong sesebuah pasukan yang tidak dapat ke stadium pihak lawan menikmati perlawanan secara beramai-ramai persis suasana di dalam stadium.

Difahamkan, tayangan skrin besar ini merupakan kesinambungan daripada sambutan hangat masyarakat setempat semasa perlawanan bola sepak Piala AFF 2022 dan Piala Dunia Hoki 2023 baru-baru ini.

Sabagai tambahan, ini merupakan salah satu program KBS dalam menyemarakkan lagi perlawanan bola sepak di samping memberi peluang kepada penyokong pasukan kegemaran masing-masing menonton secara langsung di skrin besar serta memupuk semangat kesukanan dan perpaduan rakyat bersama komuniti setempat.

Sementara itu, jadual tayangan skrin besar perlawanan Liga Super bagi bulan-bulan berikutnya akan diumumkan oleh pihak KBS kemudian.


ACL 2021: Hasrat JDT Balas Dendam Ke Atas Pohang Tidak Kesampaian

Hasrat Johor Darul Ta’zim (JDT) untuk membalas dendam ke atas kekalahan 1-4 di tangan Pohang Steelers pada isnin lalu nampaknya tidak kesampaian pada hari ini.

Sebaliknya, skuad yang terkenal dengan julukan Harimau Selatan ini terpaksa akur tewas tangan Pohang sekali lagi dengan skor 2-0 dalam aksi timbal balik melibatkan Kumpulan G, saingan Liga Juara-Juara AFC (ACL) 2021.

Pohang yang dibimbing oleh Kim Gi-dong membuka jaringan pada minit ke-33 menerusi Lee Seung-mo. Hanya berselang empat minit kemudian, Pohang menggandakan kedudukan menerusi Kang Sang-woo pula.

HT | 🇲🇾 @OfficialJohor 0-2 Pohang Steelers 🇰🇷2⃣ goals in quick succession have Pohang 🆙 at the break! Can #JDT find a way back into this one?#ACL2021 | #JDTvPOH pic.twitter.com/t8aAA40pfQ

Memasuki babak kedua, JDT menampilkan persembahan yang lebih menyakinkan berbanding babak pertama. Ada beberapa gerakan berjaya sampai ke dalam kotak penalti namun gol yang dicari masih tidak kunjung tiba.

Mora turut mengarahkan beberapa pertukaran dengan membawa masuk Guilherme de Paula, Mohamadou Sumareh, Syamer Kutty, Nazmi Faiz dan Ramadhan Saifullah namun ianya masih tidak dapat membantu mengubah skor 2-0 yang tertera di panel LED.

FT | 🇲🇾 @OfficialJohor 0-2 Pohang Steelers 🇰🇷 👏 Pohang make it back-to-back wins to keep pressure on Nagoya Grampus at the 🔝 of Group G! #ACL2021 | #JDTvPOH pic.twitter.com/9QJggL4iVb

Untuk perlawanan seterusnya, JDT akan bertemu wakil Jepun, Nagoya Grampus. Pertemuan ini bakal berlangsung pada hari ahad, 4 Julai dengan sepak mula dijadualkan pada jam 10 malam waktu Malaysia di Stadium Rajamangala.

Featured Image: JOHOR Southern Tigers


Szoboszlai Teruskan Legasi No.8 Gerrard, Keita

Pemain terbaharu Liverpool, Dominik Szoboszlai mengesahkan dirinya bakal menyarung jersi bernombor lapan bagi musim 2023-24 sekaligus menjadi penyambung legasi yang ditinggalkan legenda mereka, Steven Gerrard.

Perkara tersebut didedahkan menerusi kenyataan yang disiarkan di laman sesawang rasmi skuad berjulukan The Reds dan dikongsikan melalui pelbagai media sosial kelab.

Nombor jersi tersebut juga pernah dipakai seorang lagi bekas pemain RB Leipzig, Naby Keita yang kini telah meninggalkan Liverpool bagi menyertai kelab Bundesliga, Werder Bremen secara percuma.

Untuk makluman, Szoboszlai sah menyertai The Reds daripada RB Leipzig dan menjadi pemain kedua yang ditandatangani pasukan tersebut pada jendela perpindahan kali ini selepas Alexis Mac Allister dari Brighton & Hove Albion.

— Liverpool FC (@LFC) July 2, 2023

Bersama RB Leipzig, pemain tengah berusia 23 tahun itu menjaringkan 20 gol serta mencatatkan 22 bantuan gol (assists) selepas beraksi sebanyak 91 perlawanan buat kelab tersebut.

Kapten Hungary itu turut membantu kelab tersebut menjuarai DFB Pokal bagi dua musim berturut-turut pada 2021-22 dan 2022-23. Bagaimanapun, situasi semasa Szoboszlai untuk beraksi bersama The Reds masih lagi tertakluk kepada status permit kerja miliknya.

Untuk rekod, Naby Keita yang menyertai Liverpool pada 2018 menjadi pemain pertama yang kembali menyarung jersi bernombor lapan selepas Steven Gerrard menggantung butnya pada penghujung musim 2014-15.

Nombor tersebut menjadi sangat ikonik buat legenda The Reds itu Liverpool telah menjuarai Liga Juara-Juara UEFA (UCL) di Istanbul dan beliau menjaringkan gol pertama Liverpool pada musim pertama Gerrard memakai jersi bernombor lapan yang membawa kepada kemenangan dramatik buat The Reds.


Messi Muncul Atlet Pertama Rangkul Anugerah Individu & Berpasukan Tahunan Laureus

Tonggak utama Argentina, Lionel Messi mencipta sejarah tersendiri dalam lipatan sejarah Anugerah Sukan Dunia Laureus apabila menjadi atlet pertama berjaya merangkul kemenangan berganda dalam tahun yang sama.

Dalam majlis yang berlangsung awal pagi tadi (waktu Malaysia), Messi telah dinobat sebagai Ahli Sukan Lelaki Dunia Tahunan selepas membantu skuad berjulukan La Albiceleste menamatkan kemarau 36 tahun kejuaraan Piala Dunia pada 2022.

Penyerang berusia 36 tahun itu menewaskan lima lagi calon, Kylian Mbappe (bola sepak), Max Verstappen (pemotoran), Mondo Duplantis (olahraga), Rafael Nadal (tenis) dan Stephen Curry (bola keranjang).

Ini merupakan kemenangan kedua bintang Piala Dunia itu selepas kali pertama muncul pemenang pada tahun 2020 bersama jaguh lumba pemotoran daripada United Kingdom, Lewis Hamilton.

A post shared by Leo Messi (@leomessi)

Selain itu, Messi bersama skuad bola sepak lelaki Argentina turut merangkul Anugerah Pasukan Terbaik Tahunan selepas aksi cemerlang mereka membawa pulang ibu segala trofi bagi sukan bola sepak itu kembali ke bumi Buenos Aires, Disember lalu.

La Albiceleste menewaskan skuad kendalian Carlo Ancelotti yang memenangi Liga Juara-Juara UEFA pada Mei tahun lalu yang merupakan salah satu calon bagi kategori anugerah tersebut.

Untuk pengetahuan semua, anugerah Laureus diwujudkan bagi menghargai pencapaian atlet dan pasukan tanpa mengira sukan yang mereka wakili sepanjang tahun.

Bekas ratu skuasy negara, Datuk Nicol Ann David merupakan salah seorang ahli akademi Laureus sejak 2021 dan pernah menjadi duta Laureus pada tahun 2014.


Terengganu FC Lantik Tomislav Sebagai Ketua Jurulatih – Kontrak Selama Setahun

Kekosongan kerusi ketua jurulatih bagi skuad berpangkalan di pantai timur, Terengganu FC yang ditinggalkan oleh Nafuzi Zain sudah mempunyai penggantinya.

Menerusi muat naik di pelbagai platform media sosialnya, bekas individu yang pernah membimbing T-Team FC suatu masa dahulu, Tomislav Steinbruckner diangkat menjadi ketua jurulatih Terengganu bagi mengharungi saingan Liga Malaysia dan Piala AFC bagi musim 2023 kelak.

Difahamkam, Tomislav menandatangani kontrak selama setahun selaku ketua jurulatih Terengganu bermula 1 Disember 2022 dan tamat pada 31 Disember 2023.

TOMISLAV STEINBRUCKNER KETUA JURULATIH TERENGGANU FC 2023#TerengganuFC#WeBleedBlackAndWhite pic.twitter.com/KwsVk0uzL4

— Terengganu Football Club (@FCTerengganu) December 1, 2022

Untuk makluman, Tomislav yang berusia 56 tahun dan berasal dari Croatia ini tidak asing dengan skuad Terengganu dimana dia berperanan sebagai Pengarah Teknikal sejak Mac lalu.

Tanggungjawab yang perlu dipikul oleh Tomislav pada musim hadapan pastinya besar dan berat lebih-lebih Terengganu di bawah kendalian Nafuzi telah meletakkan satu tanda aras yang tinggi dengan muncul naib juara Piala FA, Liga Super serta mara ke separuh akhir Piala Malaysia pada musim ini.

Sebagai rekod, ketika membimbing T-Team selama semusim pada tahun 2015, dia berhasil membawa skuad itu menamatkan saingan Liga Premier di kedudukan ketiga.

Sementara itu, perlawanan pertama yang akan dihadapi oleh Tomislav pada musim hadapan adalah bertemu gergasi bola sepak tanah air, Johor Darul Ta’zim (JDT) pada perlawanan pembuka tirai, Piala Sumbangsih.


BAC 2022: Aidil Tumpas Kepada Pemain No.15 Dunia – Kandas Di Pusingan 32

Perseorangan lelaki, Aidil Sholeh yang berada di ranking ke-113 dunia tidak dapat mengatasi kehebatan pemain No.15 dunia, Wang Tzu Wei di Kejohanan Badminton Asia (BAC) 2022.

Disebabkan itu, pemain negara berusia 22 tahun itu tidak dapat terkandas di Pusingan 32 sekaligus tidak dapat meneruskan kemaraan ke Pusingan 16.

Dalam perlawanan tersebut, Aidil tumpas kepada pemain Taiwan yang berusia 27 tahun itu menerusi tiga set permainan yang berkesudahan dengan skor 14-21, 21-9 dan 18-21 dalam tempoh masa menghampiri satu jam.

R32#TPE Wang Tzu Wei def. #MAS🇲🇾 Aidil Sholeh 21-14 9-21 21-18

— BAM (@BA_Malaysia) April 27, 2022

Sebagai rekod, ini merupakan pertemuan sulung melibatkan kedua-dua pemain di kejohanan antarabangsa.

Sementara itu, di peringkat Pusingan 16 kelak, Tzu Wei akan bertemu pemain China, Li Shi Feng yang berada di ranking ke-64 dunia.

Shi Feng mara dengan melakar kejutan menyingkirkan naib juara All England 2022, Lakshya Sen, sebentar tadi.


Olimpik 2020: Pecutan Azreen Nabila Alias Tamat di Pusingan 1

Hasrat untuk melihat ratu pecut negara, Azreen Nabila Alias mara ke peringkat separuh akhir dalam acara 100 meter wanita di Sukan Olimpik Tokyo 2020 tidak menjadi kenyataan.

Terdahulu, pelari kelahiran Setiu, Terengganu itu berjaya menamatkan larian di tempat kedua pada pusingan kelayakan dengan mencatatkan masa peribadi terbaik dalam kariernya iaitu 11.77 saat.

Kedudukan di tempat kedua itu melayakkannya bersaing dalam Pusingan 1.

Tokyo 2020 UPDATE:Azreen Nabila Alias did not qualify to the Semi-Finals of Women's 100m after finishing 7th in Round 1 at the Olympic Stadium. She broke her own personal best by clocking 11.77s in the Qualification Round.#olympics#tokyo2020#athletics pic.twitter.com/p2lnExVSZp

Bagaimanapun, larian Azreen dalam Pusingan 1 tidak begitu memberangsangkan dan dia hanya tamat di kedudukan terakhir dengan catatan masa 11.91 saat.

Walaupun gagal meneruskan kemaraan ke saingan separuh akhir, Azreen yang berusia 21 tahun mempunyai karier yang masih panjang.

Pengalaman beraksi di temasya Olimpik pastinya menjadi bekalan terbaik buat Azreen untuk beraksi di temasya lain yang terdekat iaitu Sukan SEA Vietnam 2022, Sukan Komanwel Birmingham 2022 dan Sukan Asia Hangzhou 2022.


FC Barcelona Berpindah Ke Stadium Olimpik Pada Musim 2023/24

Kelab gergasi Liga Sepanyol, FC Barcelona tidak akan beraksi di laman ikoniknya, Stadium Camp Nou pada musim 2023-24 kelak.

Sebaliknya, pasukan berjulukan The Catalan itu akan turun bermain di stadium yang pernah dijadikan hos bagi temasya Sukan Olimpik 1992 Barcelona iaitu Stadium Olimpik Lluis Companys.

Perkara tersebut diumumkan selepas Barcelona mencapai persetujuan dengan pemilik stadium berkenaan, Majlis Bandaraya Barcelona pada awal minggu ini.

Barça to play at the Estadi Olímpic Lluís Companys in the 2023-24 season. All the details:https://t.co/6k0A4XDavx

— FC Barcelona (@FCBarcelona) June 21, 2022

Ini berikutan, pada musim berkenaan, Camp Nou akan menjalani pengubahsuaian yang dinamakan sebagai “Espai Project” – sebuah projek transformasi Camp Nou dan kawasan sekitarnya (Les Corts).

Antara transformasi terbesar dalam “Espai Project” ini adalah meningkatkan kapasiti Camp Nou daripada 90,000 kepada 110,000 tempat duduk. Ini menjadikannya sebagai stadium ketiga terbesar dunia selepas Stadium Rungrado, Korea Utara dan Stadium Narendra Modi, India.

Selain itu, projek ini akan menjadikan stadium kebanggaan milik skuad The Catalan ini mempunyai bumbung yang menutupi keseluruhan tempat duduk serta dipasang dengan sistem penyejukan dan pemanasan.


Silva Kekal Sarung Jersi ‘Sky Blue’ Walaupun Keluar Manchester City

Pemain perancang prolifik, David Silva kekal menyarung jersi berwarna ‘Sky Blue’ walaupun disahkan meninggalkan Manchester City.

Menurut laporan The Guardian, pemain berusia 34 tahun itu bakal menyertai kelab baharu yang turut menggunakan jersi berwarna ‘Sky Blue’ iaitu Lazio.

Difahamkan kelab yang beraksi dalam saingan Serie A itu memberikan Silva kontrak selama tiga tahun. Bagaimanapun Silva meluahkan keyakinan bahawa dia boleh beraksi di peringkat tertinggi sekurang-kurangnya selama lima tahun lagi.

Terdahulu, Silva yang telah beraksi bersama Manchester City selama 10 tahun mengesahkan meninggalkan kelab tersebut apabila membuat penampilan akhir dalam saingan Liga Perdana Inggeris (EPL) menentang Norwich City pada julai lalu.

Namun begitu dia akan terus mengikuti skuad kendalian Pep Guardiola sehingga tamat kempen Liga Juara-Juara UEFA, musim ini. Perlawanan seterusnya mereka akan bertemu Lyon di peringkat suku akhir.

Bersama The Cityzen, pemain kelahiran Sepanyol ini telah merekodkan 85 gol dan 154 bantuan gol. Selain itu, pemain berstatus lagenda ini telah menjulang empat trofi Liga Perdana Inggeris (EPL), dua trofi Piala FA dan lima trofi Piala Liga.

Sementara itu, dalam laporan yang sama Lazio yang menamatkan saingan Serie A di tangga ke-4 musim 2019/20 turut meluahkan keyakinan dapat mengekalkan penyerang bintang, Ciro Immobile – penjaring terbanyak Serie A dengan rekod 36 gol.


Tiada Sebarang Jemputan Sertai Kejohanan SAFF 2023

Persatuan Bola Sepak Malaysia (FAM) menerusi presidennya, Datuk Haji Hamidin Mohd. Amin memaklumkan pihaknya tidak menerima sebarang jemputan rasmi untuk menyertai Kejohanan Persekutuan Bola Sepak Asia Selatan (SAFF) 2023.

Sebelum ini, akaun media sosial, ASEAN Football, mendakwa Malaysia serta Arab Saudi diundang untuk menyertai kejohanan seumpama Piala AFF yang akan berlangsung di Bengaluru, India bermula 21 Jun hingga 3 Julai.

🇲🇾 MALAYSIA INVITED TO THE SAFF CHAMPIONSHIP 2023

South Asian Football Federation (SAFF) president, Kazi Salahuddin has confirmed that confirmed to have invited 2 teams from Malaysia and Saudi Arabia to the SAFF Championship this year.#SAFF #FAM pic.twitter.com/kdJ0iQCUsb

— ASEAN FOOTBALL (@theaseanball) April 4, 2023

“Saya tidak dapat apa-apa jemputan, dan presiden dia pun takde beritahu (apa-apa).” kata Hamidin di hadapan para pengamal media dalam majlis berbuka puasa di Wisma FAM, baru-baru ini.

Pada masa yang sama, sekiranya benar pihak SAFF menghantar jemputan terbabit, skuad Harimau Malaya bimbingan Kim Pan-gon tetap tidak dapat menyertainya kerana sudah mengatur perlawanan antarabangsa pada rehat antarabangsa FIFA pada bulan Jun menentang Yaman dan Solomon Islands.

Kedua-dua perlawanan tersebut akan berlangsung di Malaysia. Namun begitu, venue bagi perlawanan terbabit belum diputuskan secara rasmi oleh pihak FAM.

Featured Image: Football Association of Malaysia


Lee Zii Jia Hiasi Papan Digital Gergasi Times Square New York

Jaguh perseorangan lelaki negara, Lee Zii Jia menjadi atlet badminton pertama Malaysia menghiasi papan iklan digital gergasi yang tersohor di Times Square, New York, Amerika Syarikat (AS).

Wajah pemain kelahiran Alor Setar yang menghuni ranking ke-4 dunia terpapar di situ sempena keraian ulang tahun ke-55 penaja pakaian dan peralatan sukannya, Victor.

Selain Zii Jia, papan digital gergasi itu turut memaparkan beberapa atlet Victor yang lain seperti Anders Antonsen, Tai Tzu Ying, Hendra Setiawan-Mohammad Ahsan dan Apriyani Rahayu-Siti Fadia Silva Ramadhanti.

A post shared by VICTOR (@victorsport_official)

Difahamkan, paparan atlet-atlet ini bukan sahaja untuk meraikan ulang tahun ke-55 Victor tetapi ianya juga untuk mempromosikan sukan badminton kepada seluruh dunia.

Untuk pengetahuan semua, jenama Victor mula diasaskan di Taipei, Taiwan pada tahun 1968.

Jenama ini tampil mengumumkan kerjasama bersama Zii Jia sejurus sahaja pemain berusia 24 tahun ini membuat keputusan untuk bergerak secara bebas (independent) atau profesional bermula awal tahun lalu.


FIFA Mungkin Terbuka Sekiranya Korea Utara Ingin Anjurkan Piala Dunia Pada Suatu Hari Nanti

Presiden FIFA, Gianni Infantino kini mengatakan beliau terbuka sekiranya Korea Utara ingin menganjurkan Piala Dunia di negara tersebut. Beliau menyasarkan ia akan membantu dalam menyatukan dunia.

Seperti ramai sedia maklum, Piala Dunia FIFA 2022 kini berlangsung di Qatar, yang memperlihatkan pelbagai kaedah Qatar gunakan dalam memperlihatkan budaya arab dan Islam ke dunia.

Presiden FIFA menekankan mereka merupakan badan bola sepak, dan bukannya politik, dan bertujuan untuk menyatukan semua orang.

Malah, beliau mengatakan pernah ke Korea Utara untuk meminta sama ada mereka bersedia untuk anjurkan bersama Piala Dunia Wanita bersama Korea Selatan. Namun, ketika itu, mereka tidak berjaya.


Australia Tidak Teruskan Bidaan Tuan Rumah Piala Asia 2023

Badan induk bola sepak Australia iaitu Football Australia tidak akan menjadi tuan rumah bagi saingan Piala Asia 2023 kelak.

Perkara tersebut diumumkan secara rasmi menerusi satu kenyataan rasmi di laman sesawangnya, pada hari ini.

Perkembangan ini menjadikan Australia tidak akan meneruskan proses seterusnya untuk menjadi tuan rumah iaitu menghantar bidaan rasmi kepada Konfederasi Bola Sepak Asia (AFC).

Ini menjadikan hak untuk menjadi tuan rumah itu akan direbut antara tiga buah negara sahaja iaitu Indonesia, Korea dan Qatar.

Untuk makluman, sekitar pertengahan Julai lalu, AFC mengesahkan empat buah negara termasuk Australia telah menghantar Pelawaan Tunjuk Minat (EoI) untuk menganjurkan kejohanan tersebut menggantikan China.


Kedah Terus Gunakan ‘Magis’ Aidil Dalam Saingan Liga Malaysia & Piala AFC 2021

Jurulatih kelahiran Singapura, Aidil Sharin Sahak nampaknya kekal membimbing pasukan berpangkalan di utara semenanjung tanah air, Kedah untuk saingan musim hadapan.

Menurut perkongsian di laman sosialnya, Aidil dilihat telah menandatangani kontrak lanjutan sambil disaksikan oleh Naib Presiden Persatuan Bolasepak Kedah (KFA), Radhi Mat Din, hari ini.

Perkembangan ini menyaksikan pasukan yang akan dikenali sebagai Kedah Darul Aman Football Club (KDA FC) itu akan terus mendapat bimbingan Aidil untuk memberikan cabaran dalam saingan Liga Malaysia dan Piala AFC 2021.

“Syukur alhamdulillah, terima kasih memberikan peluang untuk menjadi sebahagian daripada (pasukan) Kedah musim hadapan.”

“(Saya) ingin mengambil kesempatan ini untuk mengucapkan terima kasih kepada Presiden, pengurusan tertinggi, staf-staf, barisan kejurulatihan, pemain-pemain dan juga para penyokong yang memberikan sokongan pada tahun ini.” tulisnya menerusi akaun Instagramnya.

“Insya-Allah kami akan lakukan yang terbaik dan mempertingkatkan (prestasi) bersama-sama sebagai satu kelab.” tambahnya lagi.

Tiada sebarang makluman mengenai tempoh lanjutan kontrak di antara jurulatih berusia 43 tahun itu dan pasukan Kedah.

Untuk rekod, Aidil dilantik sebagai ketua jurulatih Kedah pada penghujung tahun 2018.

Sejak daripada saat itu, Aidil telah mengemudi Kedah menjadi salah sebuah pasukan yang memberikan cabaran sengit dalam saingan Liga Malaysia.

Pencapaian paling cemerlang Aidil bersama Kedah adalah memenangi Piala FA 2019 sekaligus meraih tiket ke saingan kelayakan Liga Juara-Juara AFC (ACL) 2020.

Featured Image: Aidil Sharin Sahak Instagram


Lepas Ni Cari Tempat ‘Training’ Kat Melaka, Pesan Chong Wei Kepada Zii Jia

Bekas pemain badminton No.1 dunia, Datuk Lee Chong Wei sempat berseloroh kepada Lee Zii Jia agar berlatih di Melaka selepas daripada saat ini untuk memenangi pingat emas Olimpik.

Gurauan itu ditulis oleh Chong Wei kepada Zii Jia menerusi platform media sosialnya merujuk kepada kepada kejayaan atlet angkat berat wanita Filipina, Hidilyn Diaz.

Baru-baru ini, Diaz, 30 tahun menjadi bualan rakyat Malaysia apabila berjaya meraih emas di Sukan Olimpik Tokyo 2020 dengan hanya berlatih di sebuah perkampungan di Jasin, Melaka.

“Maybe lepas ni cari tempat training kat Melaka. Dengar kata training kat situ boleh dapat emas Olimpik.” tulis Chong Wei, hari ini.

@leeziijia,  usah kecewa sangat. It was a really good performance. Satu Malaysia tahu anda telah cuba sedaya upaya.Yang penting, dongakkan dagu teruskan usaha. Next Olympic 3 tahun saja. Kejayaan anda bukanlah hilang, tetapi hanya di’tangguh’kan. https://t.co/J6Q9BOZfU2 pic.twitter.com/RTTdWgOyup

Mengulas mengenai prestasi pemain muda berusia 23 tahun sepanjang beraksi di Sukan Olimpik, Chong Wei menyatakan ianya merupakan satu persembahan yang bagus.

Malahan ketika menentang juara bertahan, Chen Long, semalam, Zii Jia jelas mempunyai kelebihan daripada segi teknikal namun kekurangannya hanyalah daripada segi mental.

“Lee Zii Jia usah kecewa sangat. It was a really good performance. Satu Malaysia tahu anda telah cuba sedaya upaya.”

“Dibekalkan lebih pengalaman nanti, Chen Long pastinya sekadar lubuk untuk lu.

“Bai, Chen Long bukan calang-calang defending champion. Muka jer innocent tapi mamat tu memang ligat otak dalam penafsiran taktik pihak lawan.”

Koo Kien Kiat: Permainan Zii Jia Banyak Peningkatan, Hanya Kekurangan Pengalaman di Kejohanan Besar https://t.co/fDPBuu4Fou pic.twitter.com/xs3MqU5VY5

“Semalam (punya) game I rasa dari segi power, speed and teknik, Zii Jia memang mengatasi Chen Long.

“Mungkin yang kurang, adalah cemas pada saat-saat penting. Olimpik pertama kot, siapalah tak cemas?”

“Game Chong Wei time first Olimpik pun tak kemas.”

“Yang penting, dongakkan dagu teruskan usaha. Next Olimpik 3 tahun saja. Kejayaan anda bukanlah hilang, tetapi hanya ditangguhkan.” kata pemenangan pingat perak Olimpik sebanyak 3 kali tersebut.

Dalam perlawanan peringkat pusingan 16 semalam, Chen Long berjaya mara ke suku akhir setelah menumpaskan Zii Jia dengan keputusan 8-21, 21-19 dan 21-5 di Musashino Forest Sport Plaza.

Featured Image: Badminton Association of Malaysia


Terbuka Malaysia: Lee Zii Jia Kandas Awal Di Hadapan Penyokong Sendiri

Jaguh badminton tanah air yang menghuni ranking kedua dunia, Lee Zii Jia menerima satu tamparan hebat daripada pemain muda Jepun, Kodai Naraoka di hadapan penyokong sendiri.

Zii Jia yang diletakkan sebagai pilihan kedua terpaksa akur tersingkir awal daripada saingan Terbuka Malaysia 2023 yang berlangsung di Axiata Arena ekoran tumpas mengejut kepada Kodai di Pusingan 32, sebentar tadi.

Dalam pertarungan tersebut, Zii Jia tumpas kepada pemain No.7 dunia itu menerusi tiga set permainan yang berkesudahan dengan skor 21-13, 17-21 dan 18-21 dalam tempoh masa 73 minit permainan di atas Gelanggang 1.

PETRONAS Malaysia Open 2023MS – R3213 21 21 🇯🇵Kodai Naraoka🏅21 17 19 🇲🇾Zii Jia Lee

— BWFScore (@BWFScore) January 11, 2023

Menariknya, Kodai yang berusia 21 tahun melakar salah satu kemenangan epik dalam kariernya ini dalam pertemuan sulung menentang Zii Jia di pentas kejohanan.

Sebagai perbandingan, pencapaian Zii Jia di saingan Terbuka Malaysia pada tahun ini adalah lebih hambar berbanding tahun lalu dimana dia berhasil mara sekurang-kurangnya ke peringkat Pusingan 16.

Sementara itu, Kodai yang melayakkan diri ke Pusingan 16 akan bertemu seorang lagi perseorangan negara iaitu Ng Tze Yong, pada hari esok.


Belum Ada Stok, Jersi Terengganu Keluaran Umbro Mula Dijual Minggu Hadapan – Harga RM119

Kelab bola sepak berpangkalan di pantai timur, Terengganu FC melancarkan jersi baharunya keluaran kit jenama dari England, Umbro bersempena dengan Black And White Day 2022, pada hari ini.

Jersi Terengganu ‘home’ musim ini hadir dengan rekaan belang hitam dan putih di bahagian hadapan sambil diserikan dengan logo Colever selaku penaja utama.

Di bahagian belakang pula, ianya serba putih tanpa sebarang corak belang hitam putih. Di bahagian atas tertera logo kapal nelayan dan bahagian bawahnya terdapat beberapa logo penaja.

🎥 TERENGGANU FOOTBALL CLUB JERSEY 2022 🔥🔥#TerengganuFC#UMBROxTFC#WeBleedBlackandWhite pic.twitter.com/w5k8owQM7f

Sementara itu, jersi Terengganu ‘alternate’ pula didatangkan dengan warna biru kehijauan atau dikenali sebagai ‘turqoise’ secara keseluruhan. Perletakan logo penaja-penajanya sama seperi jersi ‘home’.

Dimaklumkan, jersi bagi ‘home’ dan ‘alternate’ ini diletakkan dengan tanda harga RM119 sehelai. Bagaimanapun, para penyokong skuad Black and White yang mahu memiliki jersi ini perlu menunggu sekurang-kurangnya sehingga minggu hadapan memandangkan stok belum tersedia pada ketika ini.

Untuk makluman semua, Terengganu dan Umbro mengikat kerjasama selama dua tahun bermula Januari lalu. Sebagai rekod, kali terakhir pasukan Terengganu bekerjasama dengan Umbro adalah pada tahun 2014 dan 2015.


Arab Saudi Akan Langsungkan 4 Edisi Piala Super Itali

Saingan bola sepak Piala Super Itali (Supercoppa Italia) yang menemukan juara Liga Itali dan juara Piala Itali (Coppa Italia) bagi empat daripada enam edisi berikutnya akan dilangsungkan di negara teluk, Arab Saudi.

Perkembangan itu hadir selepas Presiden Lega Serie A, Lorenzo Casini memaklumkan kesemua 20 buah pasukan yang beraksi dalam divisyen pertama bola sepak negara berkenaan, Serie A menerima tawaran terbabit dalam satu mesyuarat yang diadakan pada Isnin lalu di Milan.

Selain itu, Lorenzo turut memaklumkan Piala Super Itali pada tahun hadapan akan menggunakan format baharu iaitu melibatkan empat buah pasukan.

Bagaimanapun, tidak dapat dipastikan samada format melibatkan empat buah pasukan itu akan kekal bagi tahun berikutnya atau kembali menggunakan format seperti sedia kala yang menemukan juara Liga Itali dan Piala Itali.

Untuk makluman semua, saingan Piala Super Itali ini sudah pernah dilangsungkan di Arab Saudi sebanyak beberapa kali iaitu pada tahun 2018, 2019 dan 2022.

Featured Image: Lega Serie A


Mintah Kaji Permainan Pertahanan Lawan di Youtube Sebelum Turun Padang

Penyerang Terengganu FC, Jordan Mintah mendedahkan platform perkongsian video dalam talian, Youtube sebagai tempat rujukannya untuk mengkaji gaya permainan pertahanan yang bakal dihadapinya.

Pada masa yang sama, pemain berusia 26 tahun ini menyatakan perkara tersebut turut dilakukan oleh pertahanan pasukan lawan untuk mengetahui gaya permainannya.

Menjelang pertemuan menentang Johor Darul Ta’zim (JDT), selain daripada mengkaji corak permainan pertahanan lawan, Mintah turut mengambil pendekatan dengan mempelbagaikan gaya permainannya agar mengelakkan dirinya dikunci pergerakannya oleh pertahanan pihak lawan.

Baca: Penyerang Terengganu II Pernah Berlatih Bersama Akademi Marseille Hampir 2 Tahun

“Sebagai penyerang kamu perlukan pelbagai cara untuk tewaskan pertahanan, kadangkala mereka menonton Youtube untuk melihat cara pemainan anda,

“Kadangkala saya menonton bagaimana pertahanan lawan bermain sebelum bertemu mereka, jadi, sebagai penyerang anda perlu sentiasa bersedia dan membuat persiapan mental,” katanya ketika ditemui selepas perlawanan menentang Sarawak United, tempoh hari.

Ketika menentang Sarawak United, Mintah berhasil meledak dua gol serta mencipta satu ‘assist’ untuk membantu Terengganu meraih kemenangan 6-3 secara aggregat di peringkat suku akhir Piala Malaysia. Secara keseluruhan, Mintah telah merekodkan 4 gol secara keseluruhan di pentas Piala Malaysia setakat ini.

Pemain kelahiran Ghana ini dijangka akan terus menjadi taruhan skuad kendalian Nafuzi Zain untuk merobek gawang JDT dalam usaha mereka untuk mengulangi pencapaian mara ke pentas final sepertimana pada tahun 2018 yang lalu.


Ulasan Sukanz: Kedah Lebih ‘Garang’ Menggunakan Seorang Penyerang?

Aksi kesepuluh Liga Super menyaksikan Kedah Darul Aman berjaya bangkit untuk menumpaskan Kuala Lumpur City (KL City) dengan keputusan 3-2 di Stadium Darul Aman.

Dalam perlawanan tersebut, KL City terlebih dahulu menjaringkan gol pendahuluan menerusi Paulo Josue sebelum skuad Hijau Kuning menyamakan kedudukan menerusi Fayadh Zulkifli.

Tersentak dengan jaringan itu, KL City sekali lagi menembusi gawang Kedah menerusi Giancarlo Gallifuoco untuk meletakkan mereka 2-1 di hadapan.

Bagaimanapun, penyerang kelahiran Ivory Coast, Tchetche Kipre muncul wira Kedah apabila dia menjaringkan dua gol pada masa kecederaan untuk mencipta kemenangan 3-2 ke atas KL City sekaligus memungut 3 mata berharga.

Berikut adalah ulasan perlawanan tersebut:

Menentang KL City pada jumaat lalu, ketua jurulatih Kedah Darul Aman, Aidil Sharin Sahak terpaksa menurunkan Tchetche Kipre berseorangan sebagai penyerang kerana Kpah Sherman terpaksa menjalani hukuman penggantungan selepas mengumpul 3 kad kuning.

Dalam perlawanan tersebut, Tchetche diberikan peranan selaku ‘target man’ berbanding sebagai ‘backup striker’ atau ‘second striker’ semasa bermain bersama Kpah Sherman sebelum ini. Menariknya, Tchetche bermain dengan sangat baik dalam perlawanan ini. Persembahannya seumpama ketika bersama pasukan Terengganu di bawah bimbingan Irfan Bakti pada musim 2018 lalu.

Tchetche menunjukkan ‘work rate’ yang tinggi, bersungguh-sungguh untuk mengucar-kacirkan pertahanan lawan dan melakukan serangan ke arah gawang KL City apabila mendapat bola. Kemuncak persembahannya dalam perlawanan tersebut apabila dia menggunakan kelebihan menggelecek dan kawalan bolanya untuk mencipta ‘assist’ buat Fayadh.

Dia turut menunjukkan kemampuannya untuk bermain sebagai penyerang tunggal apabila menjaringkan dua gol dalam masa kecederaan untuk memastikan kemenangan penuh dramatik Kedah sekaligus dinobatkan sebagai Man of the Match.

Mungkin selepas daripada ini, Kedah boleh mengekalkan percaturan menggunakan seorang penyerang dalam perlawanan-perlawanan berikutnya.

Sebenarnya, 70 minit pertama perlawanan ini dikuasai oleh anak-anak buah Bojan Hodak. Mereka bermain dengan sangat baik dalam tempoh ini sedangkan Kedah pula berada masih tercari-cari rentak.

Bagaimanapun, Aidil Sharin mula melakukan pertukaran dengan memasukkan Fayadh Zulkifli (39’), Fadzrul Danel dan Azammuddin Akil (62’). Kemasukan ketiga-tiga pemain ini telah menjadi ‘game changer’ kepada Kedah.

Fayadh banyak menggerakkan bola ke kehadapan. Bahagian tengah pula menjadi stabil dengan kehadiran Fadzrul Danel. Manakala Azammuddin pula memberikan impak dengan menggunakan kelebihan individu dan pengalamannya.

Situasi ini melihatkan Kedah bermain dengan laju secara tiba-tiba bermula minit ke-70 serta melancarkan serangan bertali arus ke arah gawang KL City. Mereka juga bermain dengan lebih lancar dan berintensiti tinggi.

Perlawanan ini turut menyaksikan kembalinya ‘kereta kebal’ mereka iaitu Rizal Ghazali di bahagian bek kanan. Kembalinya Rizal menjadikan bahagian kanan Kedah lebih ‘solid’ ketika bertahan dan lebih dominan ketika melakukan serangan menerusi overlapping-nya.

Kehadiran Rizal juga membuatkan KL City sukar untuk menyerang bahagian kanan Kedah. Ini dapat dilihat apabila pertahanan kiri KL City, Daniel Ting cuba untuk melakukan overlapping di bahagiannya namun gagal menewaskan Rizal. Disebabkan itu, KL City melakukan serangan menerusi bahagian kanan mereka kerana lebih muda untuk menewaskan bek kanan Kedah, Ariff Farhan.

Beralih kepada skuad kendalian Bojan Hodak, mereka sewajarnya muncul sebagai pemenang dalam perlawanan ini. Mereka bermain dengan baik selama 70 minit pertama.

Bahagian tengah dan pertahanan mereka bermain dengan sangat baik dalam tempoh ini. Bahagian tengah mereka diketuai oleh Paulo Josue banyak merencanakan serangan namun gagal disudahkan oleh penyerang mereka, Romel Morales.

Inilah salah satu kekurangan KL City dalam perlawanan ini apabila Romel yang sebenarnya pemain tengah terpaksa bermain sebagai penyerang. Dia tidak dapat menampung kehilangan Dominique da Sylva.

Sementara itu, aksi penjaga gol, Kevin Ray Mendoza juga cemerlang dengan menafikan banyak peluang yang dilakukan oleh Kedah. Jika tidak disebabkan oleh persembahan penjaga gol ini kemungkinan Kedah akan berpesta gol. Di barisan pertahanan, kelibat Irfan Zakaria juga boleh dipuji.

Percaturan Bojan untuk bermain secara bertahan apabila seudah mendahului tidak menjadi. Kami berpendapat pemain-pemain yang dibawa masuk oleh Bojan tidak bersedia, tidak fokus dan lalai sekaligus membuatkan Kedah mengambil kesempatan dan menjaringkan gol.

Sebagai contoh, ianya berlaku dalam situasi gol ketiga Kedah. Ketika Fayadh melakukan hantaran jauh mencari Renan di dalam kotak penalti, pertahanan KL City yang berdekatan dengannya langsung tidak melakukan ‘challenge’ kepada Renan.

Ia membolehkan Renan melakukan ‘set up’ kepada Tchetche Kipre sekaligus membolehkan dia menjaringkan gol kemenangan pada hujung-hujung minit permainan.

p/s: Ulasan ini dikongsikan oleh peminat tegar bola sepak tempatan, Wafiy Amran. Sekiranya anda suka ulasannya, anda boleh mendengar ulasan untuk perlawanan Liga Super yang lain di saluran Youtube, WAFIY AMRAN.

Featured Image: Malaysian Football League


Terbuka Taipei: Juara Bertahan Bertembung Pilihan Pertama Rebut Tiket Final

Salah satu saingan separuh akhir bagi kategori beregu lelaki Terbuka Taipei 2023 bakal menyajikan pertembungan melibatkan dua pasangan dari Malaysia bagi merebut tempat ke perlawanan akhir kejohanan Jelajah Dunia BWF bertaraf Super 300 ini.

Menariknya, dua wakil Malaysia tersebut adalah gandingan Man Wei Chong-Tee Kai Wun dan Ong Yew Sin-Teo Ee Yi merangkap juara bertahan dan pilihan pertama kejohanan masing-masing.

YONEX Taipei Open 2023MD – QF          🇲🇾MAN Wei Chong🏅21 21 🇲🇾Kai Wun TEE🏅          LEE Jhe-Huei19 19 YANG Po-Hsuan

— BWFScore (@BWFScore) June 23, 2023

Gandingan Wei Chong-Kai Wun yang juga merupakan pilihan kelima mara setelah menumpaskan pasangan tuan rumah yang menghuni ranking ke-20 dunia, Lee Jhe-huei dan Yang Po-hsuan secara “straight set” dengan skor 21-19 dan 21-19 dalam tempoh masa sekitar setengah jam.

Manakala Yew Sin-Ee Yi merangkap pasangan keenam dunia pula mara selepas menyingkirkan gandingan ke-33 dunia, Lee Fang-chih dan Lee Fang-jen menerusi tiga set permainan yang berkesudahan dengan skor 15-21, 21-19 dan 21-17 dalam tempoh sekitar satu jam.

YONEX Taipei Open 2023MD – QF             🇲🇾ONG Yew Sin🏅15 21 21 🇲🇾TEO Ee Yi🏅             Fang-Chih LEE21 19 17 Fang-Jen LEE

— BWFScore (@BWFScore) June 23, 2023

Sebagai rekod, pertemuan merebut tiket ke perlawanan akhir Terbuka Taipei 2023 ini bakal menjadi pentas sulung yang menemukan Yew Sin-Ee Yi dan Wei Chong-Kai Wun di kejohanan antarabangsa.

Featured Image: Badminton Association of Malaysia


Aaron Chia-Soh Wooi Yik Beregu Pertama Malaysia Menjuarai Kejohanan Dunia BWF

Beregu lelaki No.1 negara, Aaron Chia dan Soh Wooi Yik mencipta satu sejarah besar dengan menjadi pasangan pertama yang menjuarai Kejohanan Dunia BWF.

Gelaran itu hadir apabila pasangan yang menghuni ranking keenam dunia ini menumpaskan beregu No.3 dunia, Mohammad Ahsan dan Hendra Setiawan dalam perlawanan akhir, hari ini.

FINAL#MAS🇲🇾 Aaron Chia-Soh Wooi Yik(6) def. #INA🇮🇩 Hendra Setianwan-Mohammad Ahsan(3) 21-19 21-14

— BAM (@BA_Malaysia) August 28, 2022

Menyoroti perlawanan terbabit, Aaron-Wooi Yik mengesahkan kejuaraan selepas merakamkan kemenangan secara “straigt set” dengan skor 21-19 dan 21-14.

Untuk makluman semua, pertembungan yang berlangsung pada hari merupakan yang ke-11 antara kedua-dua wakil. Dan ini merupakan kemenangan keempat buat Aaron-Wooi Yik ke atas beregu veteran tersebut.


Kedai Emas Anuar Muncul ‘Title Sponsor’ Buat Sepak Takraw League (STL) 2021/22

Syarikat perusahaan jual beli emas dan khidmat pertukangan emas tempatan iaitu Kedai Emas Anuar hadir sebagai penaja utama untuk saingan Sepak Takraw League (STL) bagi edisi kelapan.

Menurut laporan Stadium Astro, syarikat yang telah beroperasi hampir sedekad bertempat di Kota Tinggi, Johor ini mengikat perjanjian selama setahun sebagai penaja utama saingan liga sukan sepak takraw negara.

Perkembangan ini membolehkan syarikat ini diangkat sebagai ‘title sponsor’ kepada STL buat julung kalinya sekaligus menjadikan saingan ini digelar Emas Anuar STL 2021/22.

Baca: TV Amerika Syarikat Bakal Siar Saingan Sepak Takraw League (STL)

Untuk makluman semua, penajaan oleh Kedai Emas Anuar ini meliputi kesemua pertandingan dibawah payung STL iaitu STL Premier League, STL Divisyen 1 dan STL Champion Cup.

Dimaklumkan, saingan STL dijadualkan kembali menemui para peminat bermula 7 Januari tahun hadapan.

Sementara itu, laporan daripada portal ini turut menyatakan beberapa penaja lain terus komited bersama STL seperti jenama barangan dan pakaian sukan, Li-Ning selaku penaja pakaian rasmi STL , dan syarikat pengeluar minyak enjin, Idemitsu selaku minyak pelincir rasmi STL.

Dua penaja baharu yang lain turut dimaklumkan adalah syarikat penerbitan media cetak, Utusan Malaysia sebagai rakan media rasmi STL dan syarikat penjagaan kesihatan, BP Healthcare selaku rakan medik rasmi STL.


Selangor Batal Hasrat Ikat Penyerang Sayap, Mohamadou Sumareh

Selangor dikhabarkan membatalkan perancangannya untuk mendapatkan khidmat penyerang sayap kebangsaan, Mohamadou Sumareh untuk saingan musim hadapan.

Perkara tersebut dikongsikan sendiri oleh Timbalan Presiden Persatuan Bolasepak Selangor (FAS), Datuk Seri Shahril Mokhtar menerusi satu laporan akhbar tempatan.

Jelasnya, Selangor membatalkan hasrat tersebut kerana mahu mendapatkan pemain yang setaraf atau lebih baik daripada pemain berusia 26 tahun kelahiran Gambia tersebut.

“Bukan kita mahu katakan yang Sumareh tidak bagus, dia pemain yang baik dan bertaraf kebangsaan. Tetapi dia tiada dalam perancangan kita untuk musim depan.

“Kita berfikir mungkin lebih baik kalau kita mencari pemain lain yang memiliki kualiti sama atau lebih baik berbanding Sumareh,” katanya seperti dipetik daripada Berita Harian.

Benar! Sumareh Hanya Singgah di Thailand, Musim Depan Bakal Bermain Bersama Selangor https://t.co/oLdA7ozdAR pic.twitter.com/NhljLeSp84

Baca: Benar! Sumareh Hanya Singgah di Thailand, Musim Depan Bakal Bermain Bersama Selangor

Sebelum ini, Sumareh dikatakan bakal menyertai skuad Red Giants selepas ditawarkan kontrak dengan gaji asas sekitar RM70,000 sebulan.

Malah satu tangkap layar perbualan untuk ‘memancing’ khidmat Sumareh oleh individu yang dikatakan sebagai Pengarah Teknikal FAS, Michael Feichtenbeiner juga tular di laman sosial.

Ketika itu, jendela perpindahan Liga Malaysia tidak dibuka. Bagaimanapun, Sumareh telah bertindak menamatkan kontraknya bersama Pahang ekoran masalah pembayaran gaji.

Sumareh: Kekal Bersama Police Tero FC Lebih 6 Bulan, Mengapa Tidak? https://t.co/Vbha9uTFIp pic.twitter.com/BYC4knGhaI

Baca: Kekal Bersama Police Tero FC Lebih 6 Bulan, Mengapa Tidak?

Setelah beberapa ketika, Sumareh dikhabarkan telah diikat oleh pasukan berpangkalan di Liga Thailand, Police Tero FC sehingga ke penghujung musim ini.

Sehingga kini, tiada sebarang makluman pasukan manakah yang akan mengikat khidmat Sumareh bagi tahun 2021 namun dengan penarikan diri Selangor ia pastinya membuka laluan mudah untuk pasukan lain mendapatkan khidmat pemain naturalisasi kebangsaan ini.

Featured Image: Police Tero FC


Terbuka Denmark: Rekod Pertemuan Lee Zii Jia vs Pemenang Olimpik 2020, Viktor Axelsen

Kejohanan badminton Terbuka Denmark 2021 bakal menyaksikan satu pertembungan menarik pada peringkat suku akhir pada malam ini. Perlawanan tersebut menemukan jaguh badminton negara, Lee Zii Jia bersama pemenang pingat emas Sukan Olimpik Tokyo 2020, Viktor Axelsen.

Zii Jia melangkah ke peringkat suku akhir dengan menumpaskan Wang Tzu Wei (ranking ke-10) dengan keputusan 12-21, 21-9 dan 21-18 pada pusingan pertama.

Di pusingan kedua, Zii Jia tidak mempunyai masalah untuk menumpaskan pencabar senegara, Liew Daren (ranking ke-35) secara ‘straight set’ 21-11 dan 21-14.

Sementara itu, Viktor yang beraksi di negara kelahirannya sendiri mara ke suku akhir dengan menumpaskan pemain Singapura, Loh Kean Yew (21-19, 21-14) dan pemain India, Lakhsya Sen (21-15, 21-7) pada pusingan 1 dan 2 masing-masing.

Berikut kami sajikan kepada anda rekod pertemuan melibatkan kedua-dua pemain ini di pentas antarabangsa:

Kejohanan: All England Open Badminton Championships 2021

Keputusan: 30-29, 20-22 dan 21-9 (Menang)

Kejohanan: World Tour Finals 2020

Keputusan: 15-21 dan 4-21 (Kalah)

Kejohanan: All England Open Badminton Championships 2020

Keputusan: 21-17, 13-21 dan 19-21 (Kalah)

Keputusan: 21-18 dan 21-16 (Menang)

Kejohanan: Perodua Malaysia Masters 2019

Keputusan: 12-21 dan 20-22 (Kalah)

Berdasarkan rekod, Zii Jia dan Viktor telah bertemu sebanyak lima kali dengan pertemuan terakhir dimenangi oleh Zii Jia. Namun begitu, secara keseluruhan, rekod kemenangan lebih berpihak kepada Viktor yang merupakan pemain di ranking ke-2 dunia dengan meraih 3 kemenangan daripada lima pertemuan terbabit. Mampukah Zii Jia menyamakan rekod kemenangan pada pertemuan keenam mereka pada malam ini? Sama-sama kita nantikan.


Terbuka Indonesia: Zii Jia Disingkirkan Rasmus Gemke Pada Pusingan 1

Pemain badminton perseorangan lelaki negara, Lee Zii Jia yang merupakan pilihan ketujuh untuk menjuarai kejohanan Terbuka Indonesia tersingkir di Pusingan 1.

Pemain berusia 23 tahun ini dikejutkan oleh pemain Denmark yang menghuni ranking ke-13 dunia, Rasmus Gemke dalam perlawanan yang memakan masa lebih satu jam, sebentar tadi.

SimInvest Indonesia Open 2021(New dates)MS – Round of 3213 25 21 🇩🇰Rasmus GEMKE🏅21 23 16 🇲🇾Zii Jia LEE🕗 in 67 minutes https://t.co/e82iXU0BIy

Dalam perlawanan tersebut, Zii Jia terlebih dahulu memenangi set pertama dengan skor 21-13. Namun, lawannya yang berusia 24 tahun bangkit untuk memenangi set kedua dengan skor 25-23.

Di set penentuan, Zii Jia terpaksa akur melupakan hasrat untuk menjuarai kejohanan yang berlangsung di Bali ini apabila Rasmus meraih kemenangan selesa dengan pungutan mata 21-16.

Baca: Zii Jia Tak Sempat Tamatkan Permainan, Terpaksa Tarik Diri Pada Pusingan 1

Menariknya, Rasmus juga merupakan lawan yang ditentang oleh Zii Jia pada kejohanan Indonesia Masters pada minggu lalu.

Bagaimanapun, perlawanan tersebut berakhir dengan Zii Jia terpaksa menarik diri kerana kecederaan yang dialaminya belum pulih sepenuhnya sekaligus menyaksi Rasmus mara ke pusingan seterusnya.

Featured Image: Badminton Photo / Badminton Association of Malaysia


Ketahui 3 Perbezaan Utama Olimpik Khas & Paralimpik

Olimpik Khas (Special Olympics) dan Paralimpik merupakan dua organisasi yang memberikan tumpuan terhadap penglibatan golongan kurang upaya dalam sukan antarabangsa serta mendapat pengiktirafan daripada Jawatankuasa Antarabangsa Olimpik (IOC).

Namun begitu, terdapat perbezaan melibatkan kedua-dua organisasi ini. Bagi mengetahui perbezaan melibatkan kedua-dua entiti ini, Sukanz berhasil mendapatkan pencerahan daripada wakil Special Olympics Malaysia dan berikut adalah perbezaannya daripada aspek atlet, falsafah kesukanan serta organisasinya:

Pertamanya, Olimpik Khas menerima semua atlet kurang upaya intelektual yang berumur 8 tahun dan ke atas pada semua tahap kemampuan untuk berlatih dan bersaing dalam 30 jenis sukan Olimpik.

Oleh demikian, mana-mana individu yang mempunyai kurang upaya intelektual layak untuk menyertai Olimpik Khas.

Manakala paralimpik pula menerima atlet-atlet daripada enam kategori kekurangan utama iaitu amputasi, palsi cerebral, kurang upaya intelektual, masalah penglihatan, kecederaan saraf tunjang dan Les Autres.

Bagaimanapun, untuk menyertai Paralimpik, atlet perlu memenuhi kriteria tertentu dan memenuhi piawaian kelayakan tertentu termasuk bermain dalam peringkat kelayakan sebelum layak menyertai mana-mana temasya atau kejohanan.

Olimpik Istimewa percaya dengan mendalam bahawa kuasa sukan adalah untuk membantu peserta memenuhi potensi diri dan tidak menyisihkan mana-mana atlet berdasarkan skor kelayakan.

Sebaliknya, Olimpik Khas menggunakan kaedah divisyen – skor setiap atlet adalah berdasarkan pertandingan yang adil menentang lawan yang mempunyai tahap kemampuan yang sama.

Bagi menyertai Paralimpik, atlet perlu memenuhi kriteria tertentu dan mencapai piawaian kelayakan untuk layak. Kriteria dan piawaian adalah khusus kepada sukan dan ditentukan oleh IPC Sports Chairpersons dan lain-lain.

Rumusannya, paralimpik adalah mengenai sukan elit berprestasi, dimana atlet akan melalui proses kelayakan yang ketat, supaya yang terbaik atau berkualiti tinggi berdasarkan prestasi bertanding di sukan.

Olimpik Istimewa merupakan satu pergerakan global yang memacu dunia sukan untuk orang yang kurang upaya intelektual. Selain itu, ianya turut menumpukan perhatian terhadap membina jaringan antarabangsa atlet-atlet di semua tahap kemampuan yang bersaing dalam sukan sementara membina komuniti yang komited terhadap inklusif, penerimaan dan martabat untuk semua.

Dianggotai oleh 170 buah negara  dari tujuh buah benua dan mempunyai ibu pejabat di Washington D.C. Amerika Syarikat. Mereka turut mempunyai 220 program yang berjalan setiap hari untuk pemerkasaan melalui 32 jenis sukan Olimpik.

Manakala, Paralimpik pula dijalankan oleh Jawatankuasa Paralimpik Antarabangsa (IPC) dengan ibu pejabatnya terletak di Bonn, Jerman. IPC meletakkan visi untuk menjadikan dunia yang inklusif melalui sukan para dengan misi untuk mengepalai pergerakan paralimpik dan rakan sokongan untuk membolehkan atlet para mencapai kecemerlangan sukan.


Lee Shun Yang & Regu Arif-Haikal Juarai Kejohanan Badminton di Greece

Barisan pemain badminton muda negara yang menyertai kejohanan Hellas International 2021 pada 2-5 September di Greece berhasil pulang dengan pelbagai kejuaraan dalam kategori masing-masing.

Untuk pengetahuan semua, kejohanan ini merupakan saingan kelas ketiga, Future Series yang berada pada Gred 3 dijalankan oleh Persekutuan Badminton Dunia (BWF).

RESULTS: Hellas International 2021FINAL#MAS Lee Shun Yang def. #CZE Jan Louda (5) 21-14 24-22* Shun Yang seals his first senior title through a solid win against 5th seeded Lourda. Congrats, bro!🇲🇾#BadmintonMalaysia pic.twitter.com/RINVTREcRj

Pemain perseorangan lelaki negara, Lee Shun Yang membuat kejutan degan muncul juara dalam kategori ini.

Pemain berusia 20 tahun ini menumpaskan pemain pilihan kelima keojahanan dari Republik Czech, Jan Louda dengan dua kemenangan ‘straight set’ 21-14 & 24-22 pada perlawanan akhir.

Kejayaan yang dikecapi ini pastinya cukup manis buat Shun Yang memandangkan ianya merupakan kejuaraan antarabangsa yang pertama di peringkat senior buatnya sebagai pemain badminton profesional.

Baca: Regu Wanita & Regu Campuran Negara Rangkul Kejuaraan di Hellas International 2021

RESULTS: Hellas International 2021FINAL#MAS Arif Junaidi-Muhammad Haikal def. #CZE Ondrej Král-Adam Mendrek 21-16 21-15* Patatimo boys’ second title win of the year completed Malaysia’s clean sweep in Greece! Tahniah 🇲🇾#BadmintonMalaysia pic.twitter.com/BQSGWfiy3Q

Tidak cukup dengan itu, pasangan regu muda lelaki negara, Arif Junaidi, 19 tahun dan Muhammad Haikal, 18 tahun turut beroleh kejuaraan dalam saingan beregu lelaki selepas menumpaskan regu Republik Czech juga secara dua kemenangan ‘straight set’ 21-16 dan 21-15.

Untuk makluman semua, ini merupakan kejuaraan kedua yang dirangkul oleh pasangan yang mendapat julukan Patatimo Boys pada tahun ini. Kejuaraan pertama diraih mereka adalah ketika menyertai kejohanan Terbuka Austria, bulan Mei lalu.

Featured Image: Badminton Association of Malaysia


Bekas Bintang Man Utd, Luis Nani Beralih Angin Sertai Kelab Asia

Penyerang sayap lincah yang pernah tampil sebanyak 229 kali bersama Manchester United (Man Utd), Luis Nani masih lagi bergelar pemain bola sepak profesional.

Walaupun bakal menjengah usia 36 tahun pada 17 November nanti, pemain kelahiran Amadora, Portugal ini diperkenalkan sebagai pemain baharu sebuah pasukan yang berpangkalan di Australia iaitu Melbourne Victory, pada hari ini.

Menerusi makluman kelab terbabit, pemain yang pernah merangkul pelbagai gelaran domestik dan antarabangsa bersama skuad Red Devils ini diikat dengan kontrak selama dua tahun bersama Melbourne Victory.

Very happy to have joined @gomvfc! Really looking forward to this new adventure in Australia and working hard to help the club win titles. Let's go! 💙#mvfc #MelbourneVictory #NewChallenge #Australia #Aleague #BigV pic.twitter.com/KJJ0lWOnDO

— Nani (@luisnani) July 12, 2022

Ketua jurulatih, Tony Popovic menyifatkan kedatangan Nani bukan sahaja memanfaatkan pasukannya bahkan menjadi aset buat kancah bola sepak yang disertai mereka iaitu A-League.

Untuk makluman semua, sebelum menyertai Melbourne Victory, Nani menyertai Venezia FC pada Januari 2022 dengan kontrak selama 18 bulan.

Namun begitu, Nani dan Venezia FC yang tersingkir ke saingan Serie B mencapai persetujuan bersama untuk berpisah pada minggu lalu selepas tampil sebanyak 10 kali serta mencetak 2 “assist”.

Sebagai tambahan, Nani merupakan pemain baharu yang ketujuh selepas Tomi Juric, Paul Izzo, George Timotheou, Noah Smith, Eli Adams dan Ahmad Taleb diikat oleh Melbourne Victory menjelang saingan baharu 2022-23.

Featured Image: A-League & Man Utd


Shahrul Saad Tinggalkan Perak, Sertai Pasukan AFC Champions League

Pertahanan skuad kebangsaan, Shahrul Saad mengesahkan meninggalkan Perak dan menyertai pasukan yang beraksi di pentas Liga Juara-Juara AFC (AFC Champions League), Johor Darul Ta’zim (JDT).

Penghijrahan pemain yang bakal menjengah usia 28 tahun pada julai kelak itu diumumkan secara rasminya dalam satu majlis menandatangani pemain di Ibu Pejabat JDT menerusi kesemua laman sosial kelab terbabit, pada hari ini.

Dimaklumkan Shahrul atau mesra dengan panggilan Badak dalam kalangan rakan sepasukan diberikan jersi bernombor 32 bersama JDT. Namun tiada sebarang makluman lanjut daripada JDT tentang berapa lama kontrak yang diberikan kepada pemain ini.

Penghijrahan Shahrul ke JDT ini juga bermaksud Shahrul telah menolak dua tawaran lain masing-masing daripada Sri Pahang dan Selangor seperti yang digembar-gemburkan sebelum ini.

Shahrul merupakan tonggak pertahanan utama Perak sejak 3-4 tahun kebelakangan ini. Musim terbaiknya bersama Perak hadir ketika bermain di bawah bimbingan ketua jurulatih, Mehmed Durakovic dengan merangkul kedudukan tempat ke-2 Liga Super dan juara Piala Malaysia 2018.

Tidak dilupakan, bersama skuad The Bos Gaurus, Shahrul turut meraih kedudukan naib juara Piala FA 2019.

Selain itu, pemain yang pernah beraksi bersama pasukan Harimau Muda B, Harimau Muda A dan Felda United suatu masa dahulu turut menjadi taruhan utama ketua jurulatih kebangsaan, Tan Cheng Hoe ketika membantu skuad Harimau Malaya bergelar naib juara Piala AFF Suzuki 2018.

Dijangka pertahanan berketinggian 1.77 meter ini akan membentuk gandingan bersama pertahanan import, Mauricio dos Santos atau pertahanan senior tempatan, Aidil Zafuan.

Ia sekaligus memperkukuhkan lagi barisan pertahanan Harimau Selatan dalam usahanya untuk meraih kejuaraan Liga Super kelapan berturut-turut pada musim ini.

Bukan itu sahaja, kehadiran Shahrul juga akan memberikan nilai tambah kepada pasukan yang dimiliki oleh DYAM Tunku Mahkota Johor (TMJ), Tunku Ismail ibni Sultan Ibrahim untuk mengharungi saingan pentas elit asia, AFC Champions League pada musim ini.

Featured Image: JOHOR Southern Tigers


Kini, Tony Fernandes Boleh Jadi Presiden MFL

“Suatu hari nanti selepas pemergian saya daripada MFL (Malaysian Football League), Ahli Lembaga Pengarah boleh putuskan sebagai contoh nak ambil Tony Fernandes (sebagai Presiden MFL), boleh!” kata Datuk Haji Hamidin Mohd Amin dalam satu sidang media, tengah hari tadi.

Mesyuarat Rakan Kongsi Liga Kali Ke-4 yang dilangsungkan di Hotel Marriot, Putrajaya pada hari ini telah membuat satu pindaan melibatkan Klausa 11 (Pencalonan Presiden MFL) dalam Perlembagaan MFL.

Hasil pindaan tersebut, Ahli Lembaga Pengarah diberikan kebebasan untuk mencalonkan mana-mana individu luar yang difikirkan layak untuk menjadi Presiden MFL.

“Jadi, pihak lembaga pengarah dan pihak rakan kongsi dapat memberi ruang kepada mana-mana individu yang layak ataupun di dalam lembaga pengarah (sendiri), sebelum ini tak boleh,

Menjelaskan kepada para wartawan yang hadir, Hamidin berkata sebelum daripada ini mana-mana individu yang mahu dilantik sebagai Presiden MFL perlu menjadi Ahli Lembaga Pengarah selama empat tahun terlebih dahulu.

“Kita perlu telus dan terbuka, ini untuk kebaikan MFL, tetapi Ahli Lembaga Pengarah kena setujulah (lantikan tersebut).” tambahnya lagi.

Hasil pindaan turut memberikan Ahli Lembaga Pengarah peluang untuk memilih calon yang lebih baik dalam memimpin badan pentadbir liga bola sepak negara ini.

Untuk makluman, Hamidin telah dilantik sebagai Presiden MFL sekitar september 2019. Selain daripada jawatan ini, beliau juga merupakan Presiden Persatuan Bolasepak Malaysia (FAM).


Sukan Solidariti Islam: Memanah Tambah Pingat Menerusi Compound Berpasukan Campuran

Kontinjen Malaysia menambah satu lagi pungutan pingat di temasya Sukan Solidariti Islam 2021 yang berlangsung di Konya, Turkiye menerusi sukan memanah.

Pungutan pingat terbaru itu disumbangkan menerusi acara berpasukan campuran compound yang diwakili oleh Juwaidi Mazuki dan Nur Aina Yasmine yang memenangi gangsa, malam tadi.

5th ISLAMIC SOLIDARITY GAMES 2021, KONYA TURKIYE

Syabas!!! Juwaidi Mazuki & Nur Aina Yasmine Dari Sukan Memanah Meraih Pingat Gangsa Dalam Acara Maixed Team Compound #DemiMalaysia #KontinjenMALAYSIA #IslamicSolidarityGames pic.twitter.com/VKVNNrsTG0

— MSN MALAYSIA (@MSNMALAYSIA) August 17, 2022

Pingat tersebut dibawa pulang oleh Juwaidi dan Aina selepas berjaya mengalahkan Indonesia dengan skor tipis 153-152 dalam perlawanan penentuan tempat ketiga.

Dengan kemenangan tersebut, kontinjen negara mempunyai 6 kutipan pingat secara keseluruhan dimana 1 daripadanya merupakan emas dan perak masing-masing. Manakala baki 4 pingat lagi merupakan gangsa.

Featured Image: National Archery Association of Malaysia


3 Pasukan Liga Super Serta Kelab Singapura Rebut Piala Harapan

Kejohanan pramusim, Piala Harapan yang akan berlangsung di Stadium Negeri Pulau Pinang bermula 1 hingga 4 Februari kelak bakal disertai empat buah pasukan.

Empat pasukan itu terdiri daripada tiga buah pasukan daripada saingan Liga Super iaitu Penang FC, Kedah Darul Aman FC (Kedah) dan Selangor FC serta sebuah pasukan yang berpangkalan di negara seberang tambak, Geylang International FC.

Perlawanan pertama dijadualkan berlangsung pada 1 Februari yang menemukan Penang dan Geylang International dengan sepak mula pada jam 9 malam.

KDA FC BERAKSI DI KEJOHANAN PIALA HARAPAN 2023, 1-4 FEBRUARI 2023

Sang Kenari akan beraksi bagi merebut Piala Harapan yang melibatkan pasukan Penang FC, Selangor FC dan Geylang International FC.

Perlawanan akan berlangsung di Stadium Negeri Pulau Pinang, Batu Kawan! pic.twitter.com/2jFgL6oQEc

— KEDAH DARUL AMAN FC (@kda_fc) January 25, 2023

Sementara itu, Kedah dan Selangor kendalian Nafuzi Zain dan Tan Cheng Hoe pula turun berentap pada hari berikutnya, 2 Februari di venue yang sama.

Pemenang daripada kedua-dua perlawanan akan layak ke perlawanan akhir manakala pasukan yang kalah akan bertemu dalam saingan tempat ketiga dan keempat.

Perlawanan penentuan tempat ketiga dan keempat serta perlaawanan akhir akan berlangsung pada 4 Februari dengan sepak mula pada jam 5.45 petang dan 9 malam masing-masing.


Sukan Para Asia 2022 Ditunda Ke Penghujung Oktober 2023

Penganjuran Sukan Para Asia 2022 di Huangzhou, China akan berlangsung bermula 22 hingga 28 Oktober tahun hadapan, demikian makluman daripada Jawatankuasa Paralimpik Asia (APC).

Pada asalnya, temasya kali keempat ini dijadualkan berlangsung pada 9-15 Oktober tahun ini. Bagaimanapun, mereka mengumumkan penangguhan pada Mei lalu ekoran impak berterusan daripada pandemik Covid-19.

📢 The 4th Asian Para Games in Hangzhou 🇨🇳 has a new date. 🥳

The much-awaited #Hangzhou2022 APG will now be held from October 22 to 28, 2023. #AsianParaGames #Hangzhou2022APG

For details: https://t.co/QALFCQw6X4@19thAGofficial l @Paralympics l @AsianGamesOCA pic.twitter.com/KMZL7GHgZu

— Asian Paralympic (@asianparalympic) August 17, 2022

Tarikh baharu penganjuran temasya ini mendapat kesepakatan selepas perbincangan antara Jawantankuasa Penganjur Sukan Para Asia Hangzhou (HAPGOC), Jawatankuasa Paralimpik Kebangsaan China, APC dan pihak berkepentingan yang lain.

Tempoh penganjuran Sukan Para Asia ini kekal sama dan penganjurannya berlangsung sekitar dua minggu selepas selesainya temasya Sukan Asia 2022 iaitu 23 September hingga 8 Oktober 2023.

Untuk pengetahuan semua, ini merupakan kali kedua China menjadi tuan rumah bagi temasya Sukan Para Asia selepas mereka menganjurkan edisi pertama di Guangzhou pada tahun 2010.


Ranking BWF: Kisona Kembali Sebagai Pemain No.2 Negara, Jin Wei Jatuh 7 Anak Tangga

Pemain badminton di bawah naungan Persatuan Badminton Malaysia (BAM), Kisona Selvaduray kembali menjadi perseorangan wanita No.2 negara.

Status itu kembali menjadi milik pemain berusia 23 tahun ini selepas Persekutuan Badminton Antrabangsa (BWF) mengeluarkan kemaskini ranking dunia terbaru, hari ini.

Berdasarkan kemaskini tersebut, Kisona merekodkan peningkatan dua anak tangga sekaligus menghuni ranking ke-54 dunia untuk minggu ke-31.

Sementara itu, pemain bebas (independent) negara, Goh Jin Wei yang memegang status perseorangan wanita No.2 negara pada minggu lalu dilihat jatuh sebanyak tujuh anak tangga.

Kejatuhan tersebut menyebabkan dia menduduki ranking ke-60 dunia dan kembali menjadi perseorangan wanita No.3 negara.

Perseorangan wanita No.1 negara masih kekal menjadi milik Soniia Cheah. Minggu ini, pemain berusia 29 tahun ini merekodkan peningkatan 3 anak tangga dan berada di ranking ke-39 dunia.

Untuk makluman, kenaikan dan kejatuhan yang berlaku terhadap Kisona dan Jin Wei ini terjadi berikutan BWF mula beralih kepada ranking dunia bersandarkan kepada pungutan mata tertinggi daripada 52 minggu terkini sahaja.

Dengan peralihan ini, bermula 2 Ogos (hari ini), BWF akan mengemaskini ranking dunia pada setiap minggu dengan menolak pungutan mata lampau bermula pada minggu ke-12 tahun 2019.

Ranking dunia lengkap bersandarkan kepada pungutan mata tertinggi daripada 52 minggu terkini akan disiarkan pada 3 Januari 2023.

Featured Image: Badminton Association of Malaysia


Pogba Dilaporkan ‘Left’ WhatsApp Group Pemain-Pemain Man Utd

Menjelang tamatnya saingan Liga Perdana Inggeris (EPL) musim ini, pemain tengah kelahiran Perancis, Paul Pogba dilaporkan telah meninggalkan WhatsApp Group yang menghimpunkan pemain-pemain Manchester United (Man Utd).

Menurut laporan Mirror Football, pemain berusia 29 tahun itu memaklumkan kepada rakan sepasukannya akan meninggalkan Man Utd pada jendela musim panas nanti sebelum bertindak ‘left group’.

Difahamkan, pemain yang memenangi Piala Dunia 2018 bersama Perancis itu telah mendapat tawaran daripada dua buah kelab iaitu Real Madrid dan Paris Saint-Germain (PSG). Dengan kontraknya bersama Man Utd akan tamat pada 30 Jun kelak, kedua-dua kelab tersebut boleh mendapatkan khidmat Pogba secara percuma.

🚨 Ralf has provided an update on @PaulPogba 👇#MUFC | #ARSMUN

— Manchester United (@ManUtd) April 22, 2022

Dimaklumkan, persembahannya semasa Man Utd tewas 0-4 kepada Liverpool di Anfield pada minggu lalu menjadi penampilan terakhirnya bersama skuad Red Devils.

Sebagai rekod, Pogba menyertai Man Utd daripada Juventus sekitar Ogos 2016 dengan yuran perpindahan berjumlah £89 juta dengan kontrak selama lima tahun serta pilihan untuk lanjutan selama setahun.

Sejak menyertai Man Utd, Pogba telah tampil sebanyak 233 kali, menjaringkan 39 gol serta 51 bantuan gol. Selain itu, bersama Man Utd, Pogba turut meraih dua kejuaraan iaitu Piala Liga dan Liga Europa.


Piala Negara-Negara FIH: Malaysia Diletakkan Bersama Korea, Kanada & Jepun Dalam Pool B

Skuad hoki lelaki kebangsaan bakal berentap bersama-sama Korea, Kanada dan Jepun dalam peringkat kumpulan di kejohanan Piala Negara-Negara Persekutuan Hoki Antarabangsa (FIH) 2022.

Berdasarkan makluman daripada laman rasmi kejohanan ini semalam, keempat-empat pasukan yang menghuni ranking ke-10, ke-12, ke-15 dan ke-17 masing-masing ini diletakkan dalam Pool B.

Manakala satu lagi kumpulan, Pool A, diisi oleh Perancis (ranking ke-11), Ireland (ranking ke-13), Pakistan (ranking ke-18) dan pasukan tuan rumah, Afrika Selatan (ranking ke-14).

Kejohanan ini akan membuka tirainya bermula 28 November kelak bertempat di Stadium North-West University, Potchefstroom. Skuad negara akan memulakan kempen ini dengan bertemu Korea pada tarikh tersebut.

Pasukan yang menamatkan saingan peringkat kumpulan di kedudukan dua teratas akan mara ke peringkat separuh akhir. Di peringkat ini, juara Pool A akan berentap menentang naib juara Pool B manakala juara Pool B akan menentang naib juara Pool A.

Untuk pengetahuan semua, juara kejohanan ini berpeluang untuk meraih promosi ke saingan Liga Pro FIH bagi musim 2023-2024 bergantung kepada kriteria yang ditetapkan.

Liga Pro FIH merupakan sebuah kejohanan antarabangsa yang disertai oleh 9 buah skuad kebangsaan terbaik dunia. Ketika ini, ianya disertai oleh Argentina, Australia, Belgium, Jerman, Great Britain, India, Belanda, New Zealand dan Sepanyol.


Bek Kanan Terengganu FC Belum Terima Sebarang Tawaran Kelab Lain

Khidmat Azam Azmi Murad yang beraksi di posisi pertahanan kanan Terengganu FC serta skuad kebangsaan dikhabarkan menjadi sasaran oleh sebuah pasukan elit Liga Malaysia, dedah wartawan Astro Arena, Zulhelimi Zainal Azam menerusi laman sosialnya.

Pendedahan itu pantas mendapat perhatian para peminat bola sepak tempatan khususnya pendokong pasukan berpangkalan di pantai timur terbabit.

Bagaimanapun, ejen kepada pemain berusia 22 tahun terbabit yang dikenali sebagai Joe Berbatov pantas memaklumkan Azam belum menerima sebarang tawaran daripada mana-mana kelab setakat ini.

Baca: Bek Kanan Muda Terengganu Lanjut Kontrak Sehingga Tahun 2025

Sebagai tambahan, pada Februari lalu, Joe Berbatov turut mengesahkan Azam telah menandatangani kontrak lanjutan dengan Terengganu FC sehingga tahun 2025.

Saingan musim ini menyaksikan Azam memainkan peranan penting buat skuad Terengganu yang kini dibimbing oleh jurulatih dari Croatia, Tomislav Steinbruckner. Setakat ini, Azam telah tampil sebanyak 18 kali dalam saingan Liga Super dan Piala FA disamping melakukan tiga bantuan gol dan satu gol.


Piala Thomas: Zii Jia Menang Lagi Lawan Bekas Pemain No.1 Dunia

Jaguh badminton perseorangan lelaki negara, Lee Zii Jia mencatatkan satu lagi kemenangan ke atas bekas pemain No.1 dunia, Kento Momota pada tahun ini.

Kemenangan itu diraih oleh Zii Jia ketika turun pada perlawanan pertama mewakili Malaysia menentang Jepun dalam perlawanan terakhir peringkat Kumpulan D, kejohanan Piala Thomas 2022, sebentar tadi.

Lebih manis, Zii Jia menampilkan persembahan yang begitu cemerlang pada malam ini berhasil menumpaskan Momota secara “straight set” dengan skor 21-16 dan 21-8 dalam temoh masa 46 minit permainan.

TotalEnergies BWF Thomas and Uber Cup Finals 2022

21 21 🇲🇾Zii Jia LEE🏅17  8  🇯🇵Kento MOMOTA

🕗 in 46 minutes https://t.co/Rjq1PjAG9H

— BWFScore (@BWFScore) May 11, 2022

Untuk rekod, ini merupakan kemenangan kedua-dua berturut dicatatkan oleh Zii Jia ketika menentang Momota pada tahun ini. Kemenangan pertama diraih Zii Jia ke atas Momota adalah ketika turun berentap di peringkat suku akhir Kejohanan Badminton Terbuka Seluruh England 2022, pada Mac lalu.

Bagaimanapun, secara keseluruhan Momota masih lagi mengungguli rekod pertemuan menentang Zii Jia. Daripada 12 pertarungan secara keseluruhan, lapan kemenangan memihak kepada Momota sementara empat sahaja dimenangi oleh Zii Jia setakat ini.

Sementara itu, untuk pertarungan antara Malaysia menentang Jepun akan diteruskan dengan pertembungan antara beregu Goh Sze Fei dan Nur Izzuddin menentang Takuro Hoki dan Yugo Kobayashi.

Featured Image: Badminton Association of Thailand


14 Kelab Sertai Liga Super 2023, Pengambilalihan PJ City Tak Diluluskan MFL

Sebanyak 14 kelab akan beraksi dalam kancah Liga Super musim ini, umum Ketua Pegawai Eksekutif (CEO) Malaysian Football League (MFL) dalam sesi Taklimat Media Kalendar Liga Malaysia 2023 pada hari ini.

14 kelab tersebut ialah Johor Darul Ta’zim (JDT), Terengganu, Sabah, Negeri Sembilan, Selangor, Kuala Lumpur City, Sri Pahang, Kedah Darul Aman, Penang, Kelantan, Kuching City, Kelantan United, PDRM dan Perak.

Sepatutnya, saingan musim ini akan disertai sebanyak 18 buah kelab setelah MFL membuat keputusan untuk menggabungkan kelab-kelab dalam saingan Liga Super dan Liga Premier pada tahun lalu.

Bagaimanapun, jumlah itu tidak dapat direalisasikan ekoran dua buah kelab, Melaka United dan Sarawak United gagal mendapatkan Lesen Kebangsaan bagi membolehkan mereka bertanding dalam saingan Liga Super.

Manakala dua buah pasukan lagi iaitu UITM FC dan Petaling Jaya City (PJ City) pula bertindak menarik diri daripada saingan ini walaupun berjaya mendapatkan Lesen Kebangsaan.

Difahamkan, ada pihak yang ingin mengambil alih PJ City, namun begitu, Stuart memaklumkan proses pengambilalihan itu tidak diluluskan oleh MFL sekaligus menyaksikan ianya akan disertai oleh 14 buah kelab sahaja pada musim ini.

Untuk makluman semua, minggu perlawanan pertama Liga Super akan bermula 24-26 Februari dan perlawanan minggu ke-26 merangkap minggu terakhir akan berlangsung pada 17 Disember.

Sebagai tambahan, jumlah keseluruhan perlawanan Liga Super pada musim ini adalah sebanyak 182 perlawanan – peningkatan sebanyak 50 perlawanan berbanding saingan musim lalu.

Featured Image: Malaysian Football League


Terbuka Malaysia: Juara Dunia Lepasi Cabaran Beregu No.3 Taiwan

Juara Kejohanan Dunia BWF 2022, Aaron Chia dan Soh Wooi Yik berhasil bangkit daripada kekalahan pada set pertama ketika menentang beregu lelaki No.3 Taiwan untuk meneruskan kemaraan ke Pusingan 16 saingan Terbuka Malaysia 2023.

Ketika turun beraksi pada set pertama, Aaron-Wooi Yik yang kini menduduki ranking ketiga dunia pada ketika ini tumpas kepada Lee Jhe-Huei dan Yang Po-Hsuan dengan skor 16-21.

Bagaimanapun, Aaron-Wooi Yik berhasil mendapatkan rentak pada set berikutnya dan dapat menutup permainan dengan skor 21-15 untuk mengheret pasangan Taiwan itu ke set penentuan.

PETRONAS Malaysia Open 2023MD – R32             🇲🇾Aaron Chia🏅16 21 21 🇲🇾Wooi Yik Soh🏅             Jhe-Huei Lee21 15 16 Po-Hsuan Yang

— BWFScore (@BWFScore) January 11, 2023

Aaron-Wooi Yik dapat meneruskan momentumnya pada set ketiga dan berhasil mencetak kemenangan dengan skor 21-16 sekaligus mengesahkan kemaraan mereka ke Pusingan 16.

Untuk rekod, pertembungan antara Aaron-Wooi Yik dan gandingan Lee-Yang itu mengambil masa hampir satu jam sebelum menemui pemenangnya.

Sebagai tambahan, ini merupakan kemenangan kedua dilakar Aaron-Wooi Yik ke atas lawan yang sama di pentas antarabangsa.

Sementara itu, di Pusingan 16 kelak, Aaron-Wooi Yik akan membuat perhitungan dengan beregu China iaitu Liu Yu Chen dan Ou Xuan Yi.

Featured Image: Badminton Association of Malaysia


#SembangSukanz: 5 Perkara Dalam Aksi Bergaya England Menumpaskan Ireland 3-0

Aksi England menentang Ireland di Stadium Wembley berakhir dengan tuan rumah mencatatkan kemenangan bergaya 3-0 ke atas pasukan pelawat dalam aksi perlawanan persahabatan pada awal pagi tadi.

Gol-gol tersebut dijaringkan oleh kapten pasukan, Harry Maguire (18’), penyerang sisi, Jadon Sancho (30’) dan menerusi sepakan penalti oleh penyerang tengah, Dominic Calvert-Lewin (55’). Manakala pasukan pelawat terpaksa berputih mata tidak mampu meraih sebarang gol.

Hasil daripada aksi kedua-dua pasukan, berikut adalah lima perkara menarik yang kami dapat sajikan kepada anda dalam perlawanan ini:

The boys in blue 🦁💙#threelions pic.twitter.com/TSAVIta3Pt

Nick Pope bermula sebagai penjaga gol, tiga pertahanan tengahnya ialah Micheal Keane, Harry Maguire dan Tyrone Mings. Manakala Harry Winks dan Mason Mount bergandingan di tengah. Recce James dan Bukayo Saka sebagai wing-back. Dan trio barisan serangan mereka diisi oleh Calvert-Lewin, Jack Grealish dan Jadon Sancho.

Menerusi formasi ini, Southgate dilihat menggunakan Jadon Sacho dan Jack Grealish yang lincah dan mempunyai kawalan bola yang baik secara maksimum untuk menembusi barisan pertahanan Ireland. Tumpuan utama kedua-dua pemain ini melancarkan serangan adalah di kawasan half-space. Gol kedua England juga terhasil daripada gandiingan dua pemain ini.

Hampir 90 minit permainan dikuasai oleh England. Gandingan Winks dan Mount di bahagian tengah cukup baik dalam memastikan England bertukar-tukar hantaran di dalam kawasan Ireland sekaligus mendominasi permainan. Selain itu, England dilihat sangat berdisiplin bermain sebagai satu pasukan tidak kiralah semasa bertahan atau menyerang. Seperkara lagi adalah England mempunyai kelebihan daripada segi kualiti pemain berbanding barisan pemain-pemain Ireland.

History is made, as @BellinghamJude becomes the third-youngest player to represent the #ThreeLions.Congratulations, Jude 👏 pic.twitter.com/SD5TjQI3FM

Perlawanan menentang Ireland pada hari ini menjadi hari yang istimewa buat pemain tengah Borussia Dortmund, Jude Bellingham. Ini kerana dia meraih debut bersama skuad senior England. Bukan itu sahaja, dia juga menjadi pemain ketiga termuda yang melakukan debut bersama skuad Three Lions selepas Theo Walcott dan Wayne Rooney pada usia 17 tahun. Masuk pada minit ke-73, kelibatnya tidaklah begitu signifikan, hanya memastikan gandingan baik bersama Winks untuk memastikan England terus menguasai permainan.

The two Harrys combine 🤝#threelions pic.twitter.com/nosIstRZU6

Kapten pasukan, Harry Maguire berjaya memimpin pasukannya dan barisan pertahanan England meraih clean sheet dalam perlawanan kali ini. Dua perlawanan terdahulu ketika menentang Denmark dan Belgium, kedua-dua mereka merekodkan bolos satu gol. Kali ini, ianya juga dibantu oleh barisan pemain tengahnya yang sentiasa memastikan England sentiasa dapat menguasai bola. Namun beberapa serangan yang dilancarkan oleh Ireland berjaya dipatahkan oleh Maguire dan rakan-rakanya di barisan pertahanan. Sebagai bonus, Maguire turut menjaringkan gol pendahuluan pada minit ke-18 menerusi tandukan.

Untuk makluman, sejak 1985 pasukan England gagal menumpaskan Ireland. Hasil pertemuan kedua-dua pasukan ini seringkali berakhir dengan keputusan seri atau tewas. Namun, perlawanan hari ini menyaksikan sumpahan 35 tahun itu berjaya diatasi oleh England 3-0 dengan penuh bergaya.


Masih Relevenkah ‘Si Tua’ Valentino Rossi untuk MotoGP?

Juara dunia sembilan kali MotoGP, Valentino Rossi sudah menginjak ke usia 41 tahun namun sedar ataupun tidak, pelumba yang terkenal dengan gelaran The Doctor itu sudah mewarnai litar perlumbaan sukan permotoran selama 24 musim.

Dilahirkan pada 16 Februari 1979 di Urbino, sebuah bandar di Itali, Rossi mendapat dorongan berlumba motosikal menerusi bapanya, Graziano Rossi yang juga merupakan seorang pemenang Grand Prix. Menariknya, beliau bermula dengan go-kart sewaktu zaman remajanya sebelum beralih kepada jentera dua roda.

Walaupun memasuki usia senja kariernya, Rossi tidak menunjukkan sebarang tanda-tanda mahu mengundurkan diri daripada saingan motosikal berkuasa tinggi walaupun sudah tidak mengecapi kejuaraan MotoGP sejak dari tahun 2010.

Maka timbul perdebatan rancak dalam kalangan peminat sukan permotoran, masih relevankah Valentino Rossi dalam saingan kelas premier MotoGP ini?

Seperti yang kita sedia maklum, Rossi telah kemarau kejuaraan dunia selama 10 musim. Ianya didominasi oleh pelumba muda kelahiran Sepanyol, Marc Marquez. Hanya pada tahun 2011, 2012 dan 2015 sahaja kejuaraan itu dirangkul oleh Casey Stoner dan Jorge Lorenzo.

Bagaimanapun, dalam 10 musim tersebut, Rossi masih memberikan cabaran kepada pelumba-pelumba lain dalam saingan MotoGP. Lima musim daripadanya, Rossi berjaya menempatkan diri dalam kalangan tiga teratas manakala kedudukan tercorotnya hanya di tangga ke-7 iaitu pada musim 2011 dan 2019.

Rekod ini menunjukkan dengan jelas Rossi The Doctor masih bersaing hebat dan menempatkan diri dalam kalangan 10 pelumba terbaik dalam 10 musim yang lepas. Bagaimanakah seseorang yang berada dalam kalangan 10 terbaik sudah dikatakan tidak relevan dalam saingan MotoGP?

Keghairahan dan cinta pelumba bernombor.46 terhadap sukan permotoran tidak mampu dinafikan oleh sesiapa. Jikalau kejuaraan yang dikejar oleh The Doctor, pastinya beliau sudah mengangkat bendera putih selepas 10 musim tidak menjulang sebarang trofi.

Tiga tahun yang lalu, Rossi sudah memberi bayangan bahawa dia akan terus berlumba sehingga menginjak ke usia 50-an. Beliau berkata seperti dipetik daripada laman Monster Energy, “saya suka menunggang motosikal dan kadangkala ia boleh menjadi sukar tetapi saya suka (situasi) begini, gaya hidup begini.”

Ayat itu sudah cukup untuk menunjukkan betapa cintanya Rossi akan sukan permotoran sehinggakan beliau menganggap perlumbaan ini sebagai gaya hidupnya.

Malah selepas daripada pengumuman kalendar baharu musim MotoGP 2020 pada Jun lalu, Rossi antara pelumba yang menarik nafas lega dan teruja untuk kembali ke litar perlumbaan. Antara reaksi Rossi selepas daripada pengumuman tersebut, “saya sangat rindukan (jentera) M1.”

Keghairahan dan kecintaan tidak boleh dipaksa namun bagi Rossi dua perkara ini tidak pudar walaupun kejuaraan telah lama tidak bersama-samanya.

Suka atau tidak, Valentino Rossi kebanggaan rakyat Itali ini adalah nama yang cukup sinonim dengan sukan permotoran dan perlumbaan MotoGP. Malah namanya masyhur di seluruh dunia. Lihat sendiri di laman sosialnya, beliau mengumpul 13 juta Likes di Facebook, 8.5 juta pengikut di Instagram dan 5.5 juta pengikut di Twitter.

Legenda yang masyhur dan masih hidup seperti Rossi ini adalah sebaris nama-nama atlet sukan tersohor yang lain seperti Roger Federer (tenis), Tiger Woods (golf) atau Zlatan Ibrahimovic (bola sepak).

Kesemua atlet-atlet sukan yang dinyatakan di atas telah melepasi zaman keemasannya sewaktu mencipta pelbagai detik berharga dan rekod-rekod yang menakjubkan. Pelbagai trofi kejuaraan turut dijulang mereka dan memenuhi ruangan simpanan peribadi masing-masing.

Namun nama-nama besar seperti ini masih menarik minat ramai orang untuk menyaksikan sukan-sukan tersebut dan secara tidak langsung ia menarik tumpuan media, memberi publisiti kepada penaja dan menjana keuntungan kepada pengendali mana-mana kejohanan sukan itu sendiri.

Adalah satu kerugian buat sukan permotoran dan saingan MotoGP secara umum sekiranya pelumba legenda yang masih menyengat seperti Rossi, meninggalkan litar perlumbaan pada saat ini.

Tidak keterlaluan untuk penulis katakan yang Valentino Rossi masih lagi relevan untuk MotoGP kerana Rossi adalah MotoGP dan MotoGP adalah Rossi.


Pertembungan Chelsea-Liverpool Hujung Minggu Ini Ditunda – 7 Perlawanan EPL Lain Kembali Diteruskan

Ulangan semula perlawanan akhir Piala FA dan Piala EFL 2021 antara Chelsea dan Liverpool yang sepatutnya berlangsung pada Ahad nanti dalam aksi kelapan Liga Perdana Inggeris (EPL) musim ini ditunda ke suatu tarikh yang akan diberitahu kelak.

Perkara tersebut diumumkan oleh EPL dalam satu kenyataan media yang disiarkan pada hari ini. Selain itu, dua pertembungan lain antara Manchester United dan Leed serta Brighton menentang Crystal Palace turut mengalami nasib yang sama.

The #PL will resume this weekend after a pause to the season as a mark of respect following the passing of Her Majesty Queen Elizabeth II.

Seven of the 10 Matchweek 8 fixtures will be played, with three postponed due to events surrounding The Queen’s funeral.

— Premier League (@premierleague) September 12, 2022

Pengumuman membuatkan para penyokong Chelsea perlu menunggu sehingga ke bulan hadapan sebelum dapat menyaksikan ‘air tangan’ pertama ketua jurulatih baharunya, Graham Potter mengendalikan skuad The Blues dalam kancah EPL.

Untuk perlawanan seterusnya, Chelsea akan bertemu Crystal Palace yang dijadualkan berlangsung pada 1 Oktober kelak.

Keputusan ini dibuat berikutan kemangkatan dan urusan pengebumian melibatkan Elizabeth II setelah berunding dengan kelab, polis dan pelbagai pihak berkepentingan.

Bagaimanapun, tujuh perlawanan lain bagi minggu kelapan EPL akan kembali diteruskan seperti biasa.

Untuk makluman semua, Jumaat lalu, EPL mengumumkan menunda kesemua perlawanan bagi minggu ketujuh bagi menghormati kemangkatan bekas ratunya itu.


Jurulatih, Pemain & Penyokong Argentina Bolot Anugerah FIFA 2022

Majlis Anugerah Bola Sepak FIFA 2022 yang berlangsung awal pagi tadi bertempat di Paris, Perancis menyaksikan ketua jurulatih, pemain serta penyokong Argentina membolot beberapa kategori lelaki yang dipertandingkan.

Pertamanya, Lionel Scaloni yang membimbing Argentina menjuarai kejohanan Piala Dunia pada tahun lalu dipilih memenangi Anugerah Jurulatih Lelaki 2022 Terbaik mengatasi dua pencabar iaitu Pep Guardiola (Manchester City) dan Carlo Ancelotti (Real Madrid).

#TheBest of #TheBest 🏆 pic.twitter.com/U2ZxPq2aux

— FIFA World Cup (@FIFAWorldCup) February 27, 2023

Keduanya, Anugerah Penjaga Gol Lelaki 2022 Terbaik pula menjadi milik penjaga gawang Argentina, Emiliano Martinez mengatasi Yassine Bounou (Maghribi/Sevilla FC) dan Thibaut Courtois (Belgium/Real Madrid CF).

Kemuncaknya, wira skuad berjulukan La Albiceleste iaitu Lionel Messi memenangi Anugerah Pemain Lelaki 2022 Terbaik. Trofi terbabit menjadi milik Messi selepas menumpaskan dua pencabar terdekat iaitu Kylian Mbappe (Perancis/Paris Saint-Germain) dan Karim Benzema (Perancis/Real Madrid).

Tidak ketinggalan, penyokong Argentina turut dipilih untuk memenangi Anugerah Penyokong 2022 Terbaik dalam majlis terbabit.


Pratempahan Jersi Kedah 2022 Dibuka – Harga Lebih Mahal Berbanding Musim Lalu, RM139

Naib juara Liga Super 2021, Kedah Darul Aman FC (Kedah) melancarkan jersi baharunya menerusi satu acara pelancaran atas talian, pada hari ini.

Jersi Kedah rekaan jenama pakaian sukan dari Itali, Lotto itu hadir dalam versi ‘home’ dan ‘away’. Disamping itu, mereka turut memperkenalkan tiga edisi jersi penjaga gol untuk mengharungi saingan Liga Malaysia musim ini.

Ini Jiwa Kita!2022 KDA FC Team Kit | HOME, AWAY & GK KIT#KDAFC #PulunKedahPulun #SangKenari #BiarJasaJadiKenangan #2022season #teamkit pic.twitter.com/r6q99zsefy

Jersi ‘home’ pada kali ini hadir dalam warna serba kuning serta disematkan dengan sedikit warna hijau dan merah. Selain itu, rekaan logo Lotto serta lambang kelab pula diletakkan di bahagian tengah sambil logo penaja utama, DXN Industries menghiasi bahagian depan jersi.

Baca: Sabah Dapat Tajaan Lotto RM2.4 Juta, Kedah Diberikan RM1.1 Juta Semusim

Manakala jersi ‘away’ pula hadir dalam warna serba merah dan sedikit kemasan berwarna hijau. Perletakan logo Lotto dan lambang kelab bagi jersi ini berada di kedudukan normal kiri dan kanan bahagian dada masing-masing.

Menerusi perkongsian oleh kelab, peminat yang ingin mendapatkan jersi baharu ini boleh melakukan pratempahan di atas talian menerusi di platform e-dagang, Shopee dan laman sesawang rasmi kelab. Selain itu, pratempahan secara fizikal juga boleh dilakukan dengan melawati stor rasmi yang terletak di Wisma PKNP, Alor Setar, Kedah.

Untuk makluman semua, jersi Kedah pada musim ini dijual pada harga RM139 sehelai bagi versi ‘authentic’. Sementara itu, satu lagi versi iaitu ‘replika’ boleh didapati pada harga RM99 sehelai.

Sebagai perbandingan, jersi Kedah musim 2021 yang lalu keluaran jenama yang sama dijual pada harga RM119 sehelai bagi versi ‘home’ dan ‘away’.

Featured Image: Kedah Darul Aman FC


Adakah ‘SRT Baharu’ Masih Lagi Pasukan Malaysia? Razlan Serah Kepada Peminat Untuk Tentukan

Prinsipal Pasukan Petronas Yamaha Sepang Racing Team (SRT), Datuk Razlan Razali menyerahkan kepada peminat sukan permotoran untuk menentukan samada pasukan ‘SRT Baharu’ pada musim hadapan merupakan pasukan Malaysia atau tidak.

Bulan Ogos lalu, menerusi satu hebahan media, Petronas Yamaha SRT mengumumkan tidak akan bersaing lagi dalam Kejuaraan MotoGP setelah tamatnya musim ini.

Ia berikutan Petronas selaku penaja utama (title sponsor) dan Sepang International Circuit sebagai pemilik (owner) telah menarik diri daripada pasukan ini.

Baca: SRT Tinggalkan Kejuaraan Dunia MotoGP, Razlan Bakal Umum Entiti Baharu Bulan Hadapan

Bagaimanapun, Razlan serta Pengarah Pasukan, Johan Stigefelt akan mengambil alih pasukan ini dan meneruskan cabaran dalam kelas MotoGP namun dengan pasukan yang berwajah baharu.

Dimaklumkan, identiti baharu pasukan tersebut serta penaja utama akan diumumkan secara rasmi pada perlumbaan GP Octo yang akan berlangsung di Litar San Marino pada 19 September kelak.

Ada ‘cakap-cakap’ yang mengatakan sebuah syarikat berpangkalan di Itali akan diperkenalkan sebagai penaja utama sekaligus membentuk kerjasama bersama pasukan ‘SRT Baharu’ itu pada Kejuaraan MotoGP 2022.

“Saya akan serahkan kepada para peminat. Perkara ini sentiasa diperdebatkan sejak SRT menyertai MotoGP.

“Peminat merasakan jika anda merupakan sebuah pasukan Malaysia, anda perlu mempunyai pelumba Malaysia.

“Berapa banyak pasukan bola sepak (luar negara) yang dimiliki oleh orang Malaysia mempunyai pemain-pemain Malaysia?

“Akhirnya, MotoGP, sepertimana bola sepak, ia juga merupakan sukan. Sebelum adanya (pasukan) SRT, peminat Malaysia telah menyokong Valentino Rossi dan Ducati.

“Sekurang-kurangnya untuk tahun hadapan, masih ada pasukan milik orang Malaysia dalam MotoGP.

“Jika orang Malaysia tidak berbangga dengan perkara tersebut, terpulang kepada mereka.

“Saya bangga menjadi satu-satunya orang Malaysia menjadi prinsipal pasukan dalam sejarah MotoGP. Saya masih bertahan walaupun mengharungi pelbagai cabaran.

“Ramai orang jangkakan pasukan akan terkubur selepas daripada keputusan Petronas untuk menarik diri sebagai penaja. Saya akan pastikan pasukan akan terus bersaing kerana ia adalah sesuatu yang saya sayang.” katanya seperti dipetik daripada New Straits Times.

Untuk makluman semua, kewujudan Petronas Yamaha SRT sebagai pasukan Malaysia terutamanya apabila mula bersaing dalam kelas MotoGP paada tahun 2019 sentiasa menjadi pertikaian peminat apabila tidak pernah membariskan pelumba Malaysia bersama pasukan tersebut.


Annuar Musa Mahu Tubuh WP Putrajaya FC?

Menteri Wilayah Persekutuan, Tan Sri Annuar Musa memberikan bayangan bahawa sebuah kelab bola sepak di Wilayah Persekutuan (WP) Putrajaya bakal ditubuhkan kelak.

Lebih menarik, beliau yang juga bekas Presiden Persatuan Bolasepak Kelantan (KAFA) turut memaklumkan pasukan tersebut mungkin akan menyertai saingan Liga Malaysia (Liga M) musim hadapan.

Mungkin WP PUTRAJAYA turut mempunyai pasukan bolasepaknya sendiri musim depan dan bersaing di Liga M😉

“Mungkin WP Putrajaya turut mempunyai pasukan bola sepaknya sendiri musim depan dan bersaing di Liga M.” tulisnya menerusi satu ciapan di laman twitternya, hari ini.

Tiada sebarang maklumat terperinci diumumkan oleh Annuar setakat ini sejurus daripada pengumuman tersebut.

Bagaimanapun, hasil tinjauan pada ciapan tersebut, rata-rata tidak menyokong pengumuman yang dibuat oleh Annuar.

Majoriti mahu ahli parlimen daripada blok kerajaan itu menumpukan sepenuh perhatian kepada menguruskan pandemik Covid-19 yang masih melanda negara ini.

Tidak kurang juga yang mahukan Annuar membatalkan hasrat tersebut kerana berpendapat kelab yang akan ditubuhkan itu tidak mampu mencapai kelestarian sekaligus bakal berkubur sepertimana beberapa pasukan malang dalam saingan Liga M.

Featured Image: Football Association of Malaysia


Malaysia Masters: Soon Huat-Shevon Lawan Beregu No.1 Dunia Di Suku Akhir

Beregu campuran bebas (independent) negara, Goh Soon Huat dan Shevon Jemie Lai bakal menentang pasangan No.1 dunia, Zheng Si Wei dan Huang Ya Qiong di suku akhir Malaysia Masters 2022.

Pertembungan itu bakal berlangsung selepas Soon Huat-Shevon melayakkan diri ke peringkat tersebut setelah menumpaskan beregu Indonesia, Hafiz Faizal dan Serena Kani di Pusingan 16, sebentar tadi.

Dalam pertarungan tersebut, Soon Huat-Shevon berjaya merakamkan kemenangan secara “straight set” dengan skor 21-15 dan 22-20 dalam tempoh masa 39 minit.

PERODUA Malaysia Masters 2022XD – Round of 16            🇲🇾Shevon Jemie LAI🏅21 22  🇲🇾Soon Huat GOH🏅15 20 🇮🇩Hafiz FAIZAL           🇮🇩Serena KANI

— BWFScore (@BWF_Score) July 7, 2022

Baca: Beregu Campuran No.1 Dunia Menangi Terbuka Malaysia – Kejuaraan Kelima Berturut-turut

Sementara itu, Si Wei-Ya Qiong yang merupakan juara Terbuka Malaysia pada minggu lalu pula mara selepas menyingkirkan beregu Malaysia, Chan Peng Soon dan Cheah Yee See secara “straight set” 21-12 dan 21-15, hari ini.

Berdasarkan rekod pertemuan sebelum ini, Soon Huat-Shevon belum pernah meraih sebarang kemenangan berhadapan Si Wei-Ya Qiong di pentas antarabangsa.

Mereka tumpas keenam-enam pertembungan menentang pasangan dari negara tembok besar ini.

Featured Image: Badminton Association of Malaysia


Belanjawan 2023: Dana RM324 Juta Untuk Program Latihan Atlet, Cari Bakat, Selenggara & Naik Taraf Kemudahan Sukan

Aspek sukan antara perkara yang mendapat perhatian Perdana Menteri, YAB Dato’ Seri Anwar Ibrahim ketika membentangkan Belanjawan 2023 yang bertemakan Membangun Malaysia Madani di Dewan Rakyat pada hari ini.

Ketika perbentangan tersebut, Anwar yang juga merupakan Menteri Kewangan mengumumkan penyediaan dana berjumlah RM324 juta yang bermatlamatkan untuk terus menambah baik program latihan dan kemudahan sukan manfaat semua atlet termasuk atlet para.

Difahamkan, peruntukan ini antaranya untuk membangunkan ekosistem sukan yang menyeluruh daripada pencarian bakat sehingga ke acara podium; serta untuk tujuan penyelenggaraan dan menaik taraf kemudahan sukan di seluruh negara.

Untuk pengetahuan semua, Anwar ketika awal pembentangannya memaklumkan Belanjawan 2023 ini memperuntukkan sebanyak RM388.1 bilion secara keseluruhan.

Secara pecahannya, RM289.1 bilion akan digunakan untuk belanja mengurus, manakala RM99 bilion pula untuk belanja pembangunan dan termasuk RM2 bilion bagi simpanan luar jangka.


Kejohanan Dunia BWF: Soniia Rekod Kemenangan Sulung Selepas Lebih Setahun Gantung Raket

Kali terakhir perseorangan wanita No.1 negara, Soniia Cheah memegang raket dan bertarung di gelanggang adalah sekitar setahun yang lalu di temasya Sukan Olimpik Tokyo 2020.

Selepas itu, Soniia terpaksa menggantung seketika raketnya untuk berehat dan menumpukan terhadap proses pemulihannya setelah mengalami kecederaan.

Dan pemain yang menghuni ranking ke-40 dunia ini berhasil memulakan kembali karier badmintonnya di pentas Kejohahan Dunia BWF 2022 dengan kemenangan di Pusingan 64, sebentar tadi.

TotalEnergies BWF World Championships 2022WS – Round of 6421 21 🇲🇾Soniia CHEAH🏅19 18 🇮🇩Putri Kusuma WARDANI

🕗 in 40 minutes https://t.co/cCIXeVYpHf

— BWFScore (@BWFScore) August 23, 2022

Dalam perlawanan tersebut, Soniaa berhasil merekodkan kemenangan secara “straight set” ke atas pemain Indonesia, Putri Kusuma Wardani dengan skor 21-19 dan 21-18 dalam tempoh masa 40 minit permainan.

Kemenangan ini membolehkannya melangkah ke Pusingan 32. Cabaran besar akan dihadapi Soniia di pusingan ini dimana pemain No.4 dunia, Chen Yu Fei menjadi lawan yang seterusnya. Pemain dari China ini mara secara automatik setelah mendapat “bye” di Pusingan 64.

Berdasarkan rekod pertemuan, sebelum ini, Soniia pernah menentang Yu Fei sebanyak lima kali. Malangnya, kelima-lima pertemuan tersebut berakhir dengan kekalahan.

A big smile from Soniia Cheah from Malaysia just right after winning the game over Putri Kusuma Wardani from Indonesia at the 2022 World Championships, 21-19, 21-18🔥🏸

📸: @badmintonphoto #worldchampionships2022 #badminton #badmintonlovers #badmintonasia pic.twitter.com/tucoXD5ThK

— Badminton Asia (@Badminton_Asia) August 23, 2022

Featured Image: Instagram Soniia Cheah